Бѳгѳнгѳһѳ уңышлы, киләсәге ѳмѳтлѳ » "Урал" гәзите\nАлдымда бынан биш йыл элек сыҡҡан гәзит. Унда Республика Башлығы Рѳстәм Хәмитовтың Башҡортостанда тау саңғыһы буйынса балалар һәм үҫмерҙәр спорт мәктәптәрен асыу тураһындағы сығышы, бындай мәктәптәр “Абҙаҡ”, “Яҡтыкүл”, “Ҡандракүл”, “Ѳйәҙетау” кеүек тау саңғыһы курорттары базаһында асыласаҡ, тип яҙып сыҡҡайныҡ. Ул саҡта Башҡортостандың йәштәр сәйәсәте һәм спорт министры Александр Никерин, Белорет районындағы “Морат” тау саңғыһы үҙәге яҡшы яҡҡа үҙгәреүҙәр кисерәсәк, тип белдергәйне. Биш йыл эсендә ошо һүҙҙәрҙең бушҡа булмауы шатландыра. Был пландар ысынлап та тормошҡа ашты. Башҡортостан Республикаһы Башлығы Рѳстәм Хәмитовтың тау саңғыһы үҙәктәрен үҫтереүгә ҙур иғтибар биреүе һѳҙѳмтәһеҙ үтмәне. Һуңғы йылдарҙа Морат тауында урынлашҡан Белорет тау саңғыһы базаһы ла яңы һулыш алды. 2011 йылдың 1 июленән Белорет металлургия комбинаты “Морат” тау саңғыһы үҙәген республика милекселегенә бирҙе. Шулай уҡ яңы тѳҙѳлгән физкультура- һауыҡтырыу комплексы ла БР Тау саңғыһы һәм сноуборд клубы ҡарамағына тапшырылды. Эйе, һѳҙѳмтәле эш үҙ емешен бирҙе: беҙҙең ҡалала “Башҡортостан Республикаһының Тау саңғыһы спорты һәм сноуборд буйынса үҙәк клубы” дәүләт автономиялы учреждениеһының филиалы уңышлы эшләп килә.\nЭлек спорт менән шѳғѳлләнеү ѳсѳн шарттар, хатта яһалма ҡар түшәү ѳсѳн пушкалар булмаһа, хәҙер Морат тауындағы тау саңғыһы үҙәге танымаҫлыҡ булып үҙгәрҙе, техник хәле яҡшырҙы. Ошо хаҡта директор урынбаҫары, Башҡортостан Республикаһының атҡаҙанған физик культура хеҙмәткәре В.Н. НОСОВА менән әңгәмәләштек.\n► Валентина Николаевна, бынан биш йыл элек һеҙ, Белоретта бары 47 балаға ғына тау саңғыһы менән шѳғѳлләнеү мѳмкинлеге бар, секцияға йѳрѳргә теләүселәр күп, әммә базала ҡорамалдар етешмәй, тип белдергәйнегеҙ. Бѳгѳн был йәһәттән хәлдәр нисек тора?\n- Белеүегеҙсә, хәҙер Башҡортостан Республикаһының Тау саңғыһы спорты һәм сноуборд үҙәк клубына ҡарайбыҙ. Әле беҙҙә 4 тренер тау саңғыһы буйынса, 1 тренер сноуборд буйынса балалар менән шѳғѳлләнә. Һәр тѳркѳмгә сисенеп кейенеү, саңғы ҡуйыу, ботинкаларҙы киптереү ѳсѳн уңайлыҡтары булған бүлмәләр бирелгән. Сноуборд бүлеге «Абҙаҡ» тау саңғыһы үҙәгендә урынлашҡан. Бѳгѳн клубта 200-ҙән ашыу бала шѳғѳлләнә. Бәләкәйҙәргә саңғы бирелә, ә ҙурыраҡтар ѳсѳн ата- әсәләр ярҙамы менән алабыҙ. Элек дүрт трасса булһа, хәҙер иһә 7 трасса сафҡа индерелде. Алты трассала ике этап менән ҡар һалыу системаһы тѳҙѳлдѳ. 19 ҡар генераторы алынды. Ѳс ратрак трассаны әҙерләй. Тауға күтәреү ѳсѳн ултырғыслы 2 күтәргес тѳҙѳлдѳ. Хәҙер 4 күтәргес эшләй. Ете трассала ла күҙәтеү камералары, кѳслѳ тауыш менән хәбәр итеү бәйләнеше урынлаштырылған. Тѳндә ике трасса яҡтыртыла, киләсәктә тағы ла бер трассаға яҡтылыҡ үткәреләсәк. 14 урынлыҡ яңы “ГАЗель” автобусы бирҙеләр. Ул балаларҙы күнекмәгә йѳрѳтә. Спорт корпусы сафҡа индерелде, унда спорт мәктәбе, 2-3 кешелек йоҡо бүлмәләре урынлашҡан. Былтыр тағы ла бер яңы бина тѳҙѳлдѳ. Унда саңғы прокаты, гардероб, кафе, касса, йылыныу һәм кейенеү ѳсѳн фойе бар.\n► “Морат” тау саңғыһы үҙәге туристарҙы ҡабул итергә әҙерме?\n- Беҙҙәге трассалар донъя ки- мәлендәге талаптарға яуап бирә. Халыҡ-ара ярыштар үткәрә алабыҙ. Әммә сервис ныҡлап үҫешмәгән. Ял итеүселәр ѳсѳн ҡунаҡхана, мунса, ресторандар тѳҙѳү талап ителә. Ял итеүселәр ағымы йылдан-йыл арта. Быйыл кѳндәр һыуыҡ тороуға ҡарамаҫтан, Яңы йыл каникулы ваҡытында беҙҙең үҙәктә 16 меңдән ашыу ял итеүсе булды һәм саңғы шыуҙы. Быйыл күптәр ял итергә сит илгә китмәне, бында килде. Рәсәйҙең бѳтә тѳбәктәренән дә ял иттеләр, тип әйтһәк тә хата булмаҫ. Уларҙың, Европа илдәрендәге трассалар менән сағыштырғанда, бында яҡшы, тигән баһаһын ишеттек. Беҙҙең тәбиғәт береһен дә битараф ҡалдырмай. Белоретта тау саңғыһы үҙәген үҫтереүгә ҙур иғтибар биргән Республика Башлығы Рѳстәм Зәки улы Хәмитовҡа рәхмәтлебеҙ. Эйе, биш йыл эсендә Белореттағы тау саңғыһы үҙәге ҙур үҫеш кисерҙе, шыуырға яратҡандар ѳсѳн яңы шарттар тыуҙырылды. Яңы йыл каникулы ваҡытында саңғысыларҙың күп булыуы маҡсатлы программаның тормошҡа ашырылыуы һѳҙѳмтәһе булып тора. Был иһә үҙ артынан урындағы туризмды үҫтереүгә лә булышлыҡ итә, ял итеүселәрҙе хеҙмәтләндергән эшҡыуарҙарҙың килеме үҫеүенә лә ыңғай йоғонто яһай. Мәҫәлән, Яңы йыл байрамдары ваҡытында прокатҡа саңғы биреү пункттарында ла сират хасил булды. Бер пар саңғыны бер сәғәткә прокатҡа 300-500 һумға бирҙеләр. Шулай уҡ тауға күтәрелеү ѳсѳн карточкалар алыу ѳсѳн дә халыҡ сиратҡа торҙо. Киләсәктә лә халыҡ ошондай темпта ял итһә, тау саңғыһы үҙәген үҫтереүгә һалынған аҡса үҙен аҡлаясаҡ. Белореттағы тау саңғыһы үҙәге ҡышҡы осорҙа һис буш тормай. Башҡа ҡалаларҙан, тѳбәктәрҙән спортсылар күнекмәләргә килә. Унда бер миҙгелдә 15-кә яҡын тѳрлѳ кимәлдәге ярыштар үтә. Тимәк, тау саңғыһы үҙәгенең киләсәге бар.\nБелореттағы тау саңғыһы үҙәге тураһында ял итеүселәр, туристарҙың фекере менән танышыу ѳсѳн Интернет селтәренә күҙ һалдыҡ.\nҠунаҡ, 01.01.2016 йыл:\n- Бѳтәһе лә шәп! Ике кассаның эшләүе сиратты кәметте, кафе ѳҫтәлгән, яңы корпуста йылынырға була, тѳньяҡ трасса эшләй. Ѳсѳнсѳ трассаның рельефы бик шәп! Хаҡтар ҙа, башҡа сау саңғыһы үҙәктәре менән сағыштырғанда, осһоҙораҡ. Күтәргестәрҙә эшләгән итәғәтле, иҫкәртеп торған хеҙмәткәрҙәргә рәхмәт.\nКирилл, 08.01.2016 йыл:\n- Дѳйѳм алғанда, бик шәп шыуҙыҡ, тѳрлѳ кимәлдә шыуғандар ѳсѳн дә трасса табырға мѳмкин. Әлеге ваҡытта бында бѳтәһе лә яңы, трассаны һәр саҡ әҙерләп торалар, яңы күтәргестәр, биналар, кафелар асыла. Ҙур аҡса һәм хеҙмәт һалынғаны күренә.


«Киске Өфө» гәзитенең сайты - №44, 31 октябрь - 6 ноябрь, 2020 - Информационные страницы\n№44, 31 октябрь - 6 ноябрь, 2020\nҮҘ ТЕЛЕҢДӘН ОЯЛМА!\nБәғзе берәүгә телефондан шылтыратһаң, урыҫ телендә һиңә яуап бирә икән, тимәк ул йә поликлиникала йә магазинда, йә булмаһа, башҡа йәмәғәт араһында йөрөп ята, тип фаразларға ҡала. Әйтерһең дә, үҙ телеңдә һөйләшкәнебеҙ өсөн беҙгә яуапҡа тарттырылыу хәүефе янай…\nӘгәр коронавирус сирле менән бәйләнештә булһағыҙ, ауырыу көсәйгән илдән ҡайтһағыҙ, температурағыҙ юғары, тынығыҙ ҡыҫыла, йүткертә икән - өйҙә ҡалығыҙ һәм табипҡа мөрәжәғәт итегеҙ.\nПандемияның иң ҡыҙыу осоронда дарыуханаларҙан иң кәрәкле препараттарҙың бер юлы юғалыуы башҡа һыймаҫ хәл. Ғәжәп, шундай ваҡытта Роспотребнадзор етәксеһе Анна Попова, Рәсәйҙә был инфекцияға ҡаршы бөтә нәмә лә бар, тип рапорт бирҙе ошо көндәрҙә генә "Сәләмәт йәмғиәт" форумында.\nБОМБЕЙ ҠАНЫ ЛА БУЛА ИКӘН...\nБөгөн беҙ Мәскәүҙән ҡала ковидҡа ҡаршы иммун плазмаһы әҙерләү буйынса лидерҙар рәтендә киләбеҙ. Майҙан алып бөгөнгә тиклем барлығы 480 донор-реконвалесцент плазма тапшырҙы.\nРәшиттең ҡорбан сәйенән һуң донъябыҙ тәгәрәп алға китте лә барҙы бит! Ғәлиә еңгәнең әйткәндәренә ышанам, сөнки Хоҙай Тәғәлә Рәшиттең ихлас ҡорбан сәйен, затлы саҙаҡаһын ҡабул иткәндер.\nЭСКЕЛЕКТӘН АЙЫҠЛЫҠҠА КҮСТЕМ\nАраҡы - ул бөтә бәләнең башы. Бәхетле булғығыҙ килһә, ҡулығыҙға ла алмағыҙ. Үлтереш, суицид, юл-транспорт ваҡиғалары, йоғошло ауырыуҙар, зәғиф балалар, хәйерселек, енәйәтселек - бөтәһе лә йөҙ грамм араҡынан башлана.\nБәләкәй генә ошо йән эйәһе үҙенең үтә ҡанһыҙлығы менән билдәле. Шуға күрә уның урыҫса матур ласка исеме есеменә тура килмәй. Латин телендәге исеме дөрөҫлөккә тап килә былай. Ул "ҡарҙан да ағыраҡ" тигәнде аңлата. Был ысынлап та шулай.


“Халҡыбыҙҙың күңел тәлгәштәре” – “Ночь искусства-2017” – Централизованная библиотечная система Хайбуллинский район\n“Халҡыбыҙҙың күңел тәлгәштәре” – “Ночь искусства-2017”\nГлавная » Новости » “Халҡыбыҙҙың күңел тәлгәштәре” – “Ночь искусства-2017”\nҮҙәк район китапханаһының башҡорт әҙәбиәте һәм тыуған-яҡты өйрәнеү бүлегендә “Сәнғәт төнө-2017” акцияһына ҡарата “Ағинәйҙәр”гә башҡорт милли биҙәүесе- һаҡалға “Оҫталыҡ дәресе” үткәрелде.\nБашҡорт милли биҙәүестәре -тарих төпкөлөнән быуаттар һуҙымында барлыҡҡа килтерелгән ижад емеше. Башҡорт кейеме, шулай уҡ биҙәүестәре лә халыҡтың йәшәү рәүешенә, ғөрөф-ғәҙәттәре, йолаларына бәйле кәлепләштереп, тормош ихтыяждарынан сығып барлыҡҡа килтергән күңел емеше.\nҺаҡал – күкрәк биҙәүесе. Уны төрлө таштар, тәңкәләр, мәрйендәр менән биҙәп яһар булғандар. Мәрйен һәм таштарҙың төҫө лә мөһим. Мәҫәлән, ҡыҙыл төҫ эшкә һәләтлекте арттыра, ҡан баҫымын яйға һала. Аҡ таштар күҙҙе һаҡлай, осҡорлоғон яҡшырта, йәшел төҫлө таштар тынысландыра. Ғөмүмән, ҡашмау, һаҡал эшләү күңел талабы ғына түгел, уларҙы кейеү һаулыҡ өсөн дә ыңғай тәҫьир итә.\nҺуңғы ваҡытта рухи мираҫыбыҙ булған ҡатын-ҡыҙҙарҙың милли биҙәүестәренә иғтибар артты. Ошо үҙенсәлекле ижади эшкә бар күңелен һалыусы 1-се һанлы Аҡъяр урта мәктәбенең башҡорт-теле һәм әҙәбиәте уҡытыусыһы, мәғәриф отличнигы Рәсимә Камил ҡыҙы Ибраһимова һаҡал эшләү серҙәренә төшөндөрҙө, “Ағинәйҙәр”ҙе ҡыҙыҡһындырған һорауҙарға яуап бирҙе. “Һаҡалды” эшләү еңел түгел. Уларҙың береһе өсөн генә ике-өс аҙна ваҡыт китә. Мәрйендәрҙе теҙеү бик оҙайлы һәм ваҡ эш”, – тине Рәсимә Камил ҡыҙы.\nАғинәйҙәр әйтеүенсә, рухи байлығыбыҙҙың бер өлөшө булған кейемдәребеҙгә ҡарата ихтибарыбыҙҙы нығытайыҡ, халҡыбыҙҙың мәҙәниәтен ҡәҙерләп һаҡлайыҡ һәм киләсәк быуынға ла еткерәйек!\nСарабыҙҙың икенсе өлөшөндә Халыҡтар берҙәмлеге көнөнә арналған “Халыҡ көсө – берҙәмлектә” викторина һорауҙарына яуап бирҙеләр. Был байрам яҡты киләсәккә, дуҫлыҡҡа өндәй, беҙҙең гражданлыҡ тойғоларыбыҙҙы нығыта, тыуған илгә булған һөйөү барыбыҙҙы ла берләштерә.\nүҙәк район китапханаһының башҡорт әҙәбиәте һәм ыуған-яҡты өйрәнеү бүлеге мөдире.\n← «Краски родного края»\nПодведены итоги республиканского конкурса «Если ты природе друг…» →


Рәшит КӘЛИМУЛЛИНды 60 йәшлек юбилейы айҡанлы ҡайнар йөрәктән ҡотлайбыҙ » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Юбилейҙар » Рәшит КӘЛИМУЛЛИНды 60 йәшлек юбилейы айҡанлы ҡайнар йөрәктән ҡотлайбыҙ\nРәшит КӘЛИМУЛЛИНды 60 йәшлек юбилейы айҡанлы ҡайнар йөрәктән ҡотлайбыҙ 09.12.2016 // Юбилейҙар\nЮғары белем алыу теләге уны Башҡорт дәүләт университетына илтә – филология факультетының башҡорт-рус бүлеген уңышлы тамамлай. Артабан йәш белгес башкөллө матбуғат донъяһына сума – тәүге осорҙа “Башҡортостан пионеры” гәзитендә (хәҙерге “Йәншишмә”) ҡәләмен сарлай, күп тә үтмәй абруйлы “Башҡортостан” баҫмаһына күсә. Хәбәрсе, бүлек мөдире, баш мөхәррир ҡарамағындағы махсус хәбәрсе, баш мөхәррирҙең беренсе урынбаҫары... Рәшит Шәрифулла улы редакцияның бөтә ҡатмарлы баҫҡысын үткән тәжрибәле журналист булып таныла. Бөгөн һәр һанда Рәшит Кәлимуллиндың төрлө йүнәлештәге мауыҡтырғыс яҙмалары, ҡыҙыҡлы әңгәмәләре баҫылып тора, аналитик фекерҙәре менән дә байыта ул гәзитте.\nӘйткәндәй, Башҡортостан Журналистар союзы ағзаһы Рәшит Кәлимуллин байтаҡ йылдар Башҡортостан Башлығының матбуғат хеҙмәтендә эшләне, “Новая экономическая газета”ның директоры булды, “Тәбиғәт” журналының баш мөхәррире вазифаһын башҡарҙы.\nКоллегабыҙҙы һәр яҡтан да бәхетле, тип әйтә алабыҙ. Уңған ғаилә башлығы ла ул, йәмәғәте Луиза ханым менән барыһына ла өлгө күрһәтеп, бынамын итеп донъя көтәләр, ҡыҙы Айгөлдөң, кейәүе Рушандың һәм ейәне Русландың уңыштарына һөйөнөп ғүмер итәләр. Ысынлап та, Рәшит Шәрифулла улы донъя мәшәҡәттәренә, тормош ваҡлыҡтарына бер ҡасан да зарланмай, һәммәһенән өҫтөн була белеүе уға ҡарата оло ихтирам уята. Ошо үҙе бәхет түгелме ни.\nХөрмәтле хеҙмәттәшебеҙҙе 60 йәшлек юбилейы айҡанлы ҡайнар йөрәктән ҡотлайбыҙ! Ҡоростай һаулыҡ, аҡ бәхеттәр, ниәт иткән уй-теләктәренең ғәмәлгә ашыуын теләйбеҙ. Рәшит Шәрифулла улы, һәр саҡ асыҡ күңеллеһегеҙ, шаян һүҙлеһегеҙ, ярҙамсылһығыҙ. Киләсәктә лә тирә-йүндәгеләрҙе ошо күркәм сифаттарығыҙ менән һөйөндөрөп ғүмер итегеҙ!\nИхтирам менән “Башҡортостан”дар.


Төбәктә компаниялар хеҙмәткәрҙәренә хеҙмәт хаҡы буйынса күп миллионлыҡ бурыстарын ҡайтарҙы // Иҡтисад | новости башинформ.рф\nТөбәктә компаниялар хеҙмәткәрҙәренә хеҙмәт хаҡы буйынса күп миллионлыҡ бурыстарын ҡайтарҙы\n17:43, 10 июня 2015 Иҡтисад\nТөбәктә компаниялар хеҙмәткәрҙәренә хеҙмәт хаҡы буйынса күп миллионлыҡ бурыстарын ҡайтарҙы Фото: Олег Яровиков\nӨФӨ, 2015 йыл, 10 июнь. /«Башинформ» мәғлүмәт агентлығы, Артур Басиров/.\nҒинуар-майҙа Башҡортостанда компаниялар хеҙмәткәрҙәренә 150 миллион һумға яҡын хеҙмәт хаҡы буйынса бурыстарын ҡайтарҙы. Быға республикалағы Дәүләт хеҙмәт инспекцияһы ярҙамында өлгәшелде.\nАғымдағы йылдың тәүге биш айында инспекция 500-ҙән ашыу тикшереү үткәргән. Уларҙың һөҙөмтәләре буйынса 187 эш биреүсенең хеҙмәт ҡануниәтен боҙоуы асыҡланған, 137 етәксе 4 меңдән ашыу хеҙмәткәрҙәренә 136,7 миллион һумлыҡ эш хаҡы түләмәгән.\nВедомство хәбәр итеүенсә, быйыл ғинуар-майҙа хеҙмәт хаҡын ваҡытында түләмәү буйынса 700-гә яҡын закон боҙоу осрағы теркәлгән, уларҙы бөтөрөү маҡсатында 388 күрһәтмә бирелгән, 1169 вазифалы һәм юридик шәхестәргә 7 миллион һумдан ашыу штраф һалынған. Биш меңдән ашыу хеҙмәткәр 150 миллион һум самаһы эш биреүсе тарафынан түләнмәгән хеҙмәт хаҡы алған.\nТеги: эш хаҡы,башҡортостандың дәүләт хеҙмәт инспекцияһы


Өфөнөң 160-сы лицейында белем биреү «Инстаграм» социаль селтәре ярҙамында ойошторола - Bash.News\nӨфөнөң 160-сы лицейында белем биреү «Инстаграм» социаль селтәре ярҙамында ойошторола https://bash.news/news/103432_fn_160sy_licejynda_belem_bire_instagram_social_seltre_yaramynda_ojoshtorola\nУҡытыуҙа яңы алымдар. Мәғариф тармағындағы заман мөмкинлеге һәм шарттары менән БСТ каналы хәбәрсеһе Әлфинә Килдейәрова ҡыҙыҡһынды.\n«Йәш йыл уҡытыусыһы – 2019» республика конкурсында беренсе урын алған Ангелина Тимерова һынлы сәнғәт уҡытыусыһы. Ул Өфөнөң 160-сы лицейында эшләй. Хеҙмәт тәжрибәһе ике йыл булыуға ҡарамаҫтан уҡытыусы дәрестә яңы технологияларҙы уңышлы ҡуллана. Педагогик оҫталығы ҡала һәм республика кимәлендә юғары баһалана.\nАнгелина Тимерова, «Йәш йыл уҡытыусыһы-2019» республика конкурсы еңеүсеһе: “Конкурстың республика этабында «Анимация» темаһы эләкте. «Инстаграм» аша белем биреү проекты өҫтөндә эшләгәс, дәресте социаль селтәр ярҙамында үткәрҙем. Бында балалар менән күнекмәләр эшләнек. Барлыҡ эштәрҙе улар берҙәм хештег аша тупланы. Уҡыусыларға һәм жюри ағзаларына оҡшаны. Шулай уҡ Инстаграмдағы сәхифәлә һынлы сәнғәт тарихы, арт-һүҙлек, буяуҙар менән ҡулланыу өсөн кәңәштәр, төрлө марафондар үткәрәм”.\nСоциаль селтәрҙә үҫмерҙәрҙең ваҡытын файҙалы үткәреү һәм дәрестә яңы технология ҡулланыр өсөн уҡытыусы махсус сәхифә аса. Ғәҙәттә, дәрес башланыу менән уҡытыусылар телефондарҙы йыйырға ҡуша, ә мин киреһенсә, өҫкә һалыуҙарын һорайым.\nБыл алым балаларҙа ҡыҙыҡһыныу уята, тип уртаҡлаша Ангелина Сергеевна. Әлбиттә, уҡытыуҙа ҡулланылған сайт һәм ҡушымталар бихисап. Тик унда уҡыусыларҙы йәлеп итеүе ҡыйын, тиҙ онотола. Шуның өсөн үҫмерҙәр йыш ҡулланған социаль селтәрҙә уҡыусылар өсөн майҙансыҡ булдырыу уңышлы, тип һанай мәктәп етәкселеге.\nАнгелина Тимерова социаль селтәрҙәге сәхифәлә төрлө рубрикалар ҙа алып бара. Шуларҙың береһендә ул һынлы сәнғәт тарихы тураһында яҙа. Бында ул уҡыусыларға уҡыуҙан тыш ваҡытта төп дәүерҙәр, стилдәр һәм күренештәр менән таныштыра. Йыш ҡына һынлы сәнғәткә бәйле марафондар үткәрә. Уҡыусылар әүҙем ҡатнаша, уларҙы дәртләндерер өсөн бүләктәр әҙерләйем: ҡыл ҡәләм, альбом, профессиональ буяуҙар бүләк итәм, ти уҡытыусы.\nАрина һәм Кристина Козловалар, уҡыусылар: “Беҙгә был блог оҡшай, сөнки билдәле һәм аңлайышлы итеп яҙыла. Һүрәт төшөрөргә яратабыҙ һәм төрлө марафондарҙа ла ҡатнашабыҙ. Шуларҙың береһендә беҙ Нестерев исемендәге музейға билеттар оттоҡ. Беҙ унда беренсе тапҡыр булдыҡ, ныҡ оҡшаны. Түҙемһеҙләнеп яңы уҡыу йылын көтәбеҙ”.\n«Йыл уҡытыусыһы» конкурсынан тыш, Ангелина Тимерова Ульяновск ҡалаһында үткәрелгән Төбәк-ара уҡытыусылар клубы чемпионатында ла ҡатнаша. Төрлө төбәктәрҙән йыйылған уҡытыусылар алдында Инстаграм аша белем биреү проекты менән сығыш яһай.\nУның уҡытыуҙағы яңы алымдары менән ҡыҙыҡһыныусылар арта. Башҡа фәндәр буйынса ла оҡшаш сәхифәләр барлыҡҡа килә башлаған.\nСалауат белем биреү һәм һөнәри технологиялар колледжы еңеү яуланы\n10:36, 13 сен\nБашҡортостанда уҡыусыларға сертификат тараталар\n13:14, 04 сен\nӨфө районының Жуков ауылында яңы мәктәп төҙөлә\n17:07, 03 сен\nӨфөлә Башҡорт дәүләт медицина университетының 3-сө корпусы асылды\n10:09, 03 сен


Депутаттар алдында ниндәй бурыстар ҡуйыла? | ГТРК «Башкортостан» — Новости Уфы и РБ\nДепутаттар алдында ниндәй бурыстар ҡуйыла?\n28 сентября 2018 — 16:09 ГТРК «Башкортостан»\nКонстантин Толкачев республиканың алтынсы саҡырылыш Дәүләт Йыйылышы — Ҡоролтай рәйесе итеп һайланды. Был туралағы ҡарар бөгөн Өфөлә парламенттың тәүге пленар ултырышында ҡабул ителде.\nФирҡәләр сәйәсәтенең айырылыуы ихтимал, әммә халыҡ ышанып тапшырған бурыстарҙы үтәгәндә депутаттар берҙәм, ғәҙел һәм талапсан булырға килеште. Башҡортостан парламенты төбәк именлеге һәм халыҡ мәнфәғәттәре өсөн эшмәкәрлекте әүҙем һәм яңы көстәр менән башлай.Дәүләт Йыйылышы-Ҡоролтай составының өстән ике өлөшө яңырған, йәғни 75 депутат вәкәләттәренә тәүге тапҡыр тотондо. Иң өлкәненә 73, йәшенә 25 йәш.\nБеренсе пленар ултырышты традиция буйынса иң оло депутат аса. Валерий Шәрипов алтынсы саҡырылышҡа уңыштар теләп республика халҡының тормошон яҡшыртыр өсөн бар тырышлыҡты һаласаҡбыҙ, тип ышандырҙы. Кешеләрҙең талаптары көндән-көн арта, халыҡ социаль ғәҙеллек яҡлы.\nРеспублика башлығы Рөстәм Хәмитов депутаттарҙы асыҡ власть сәйәсәтен бойомға ашырыуҙа берҙәмлеккә саҡырҙы. Дәүләт Йыйылышының беренсе ултырышы парламент эшен ойоштороу мәсьәләһенә арналды. Ҡоролтай рәйесе итеп бишенсе тапҡыр рәттән абруйлы һәм тәжрибәле Константин Толкачев һайланды. Уның урынбаҫарҙары вазифаһында Эльвира Айытҡолова, Рөстәм Ишмөхәмәтов һәм Вадим Старов раҫланды. Депутаттар Ҡоролтайҙың даими эшләгән һигеҙ комитетын һәм уларҙың рәйестәрен һайланы.\nРөстәм Хәмитов “Парламент әйҙәүсе эксперт үҙәгенә әйләнергә тейеш, закондарҙы ҡабул итер алдынан депутаттар гражданлыҡ институттары, хөкүмәт менән кәңәшләшергә бурыслы”, — тип белдерҙе. Был һәр тармаҡты көйләгән ҡағиҙәләрҙе камиллаштырыу өсөн мөһим.\nИл президенты Владимир Путиндың өндәмәһендәге “Һеҙ халыҡ тауышын ишетеп етәкселеккә еткерергә бурыслы” тигән һүҙҙәрен ҡеүәтләп депутаттар һайлау алды кампанияһы барышында уҡ һыҙыҡ өҫтөнә алған наказдарҙы үтәүгә тотонған.\nҮҙенең беренсе ултырышында Ҡоролтай 2018 йылдың көҙгө сессияһына закон проекттары эшенең яҡынса программаһын раҫланы һәм Рәсәй Федераль Йыйылышы Федерация советына Башҡортостан закондар сығарыу органы ағзаһын һайланы. Был вазифала Ирек Ялалов раҫланды.


Юғары лигала "авиаторҙарҙың" осошо һәйбәт үтә\nРәсәй юғары лига чемпионатында Өфөнөң "Авиабаскет" командаһы икенсе йыл уйнай. Ул Өфө дәүләт авиация техник университеты студенттарынан тора. Команданың үткәне бай - "авиаторҙар" һигеҙ йыл дауамында студенттар лигаһында сығыш яһап алдынғылар рәтендә килде. Әммә һуңынан көстәрен юғарыраҡ кимәлдә һынап ҡарарға булдылар. Үткән миҙгелдә Өфө баскетболсылары юғары лигала үҙ әҙерлек кимәлен башҡа командалар менән сағыштырҙы. Һәм конкурентҡа " теш үтерлек" тигән һығымтаға килде. "Авиабаскет" өйҙә үткән матчтарҙың барыһын да тип әйтерлек еңеү менән тамамланы. Күсмә уйындарҙа ла уңыштар етерлек булды. Миҙгелде "авиаторҙар" етенсе урында тамамланы, дебютант өсөн был һиҙелерлек\nБыйылғы йылдың октябрь аҙағында Өфө баскетболсылары яңы м иҙгелде башлап ебәрҙе. Өс тур артта ҡалды ла инде. 7 - 8 декабрҙә "Авиабаскет" Туланан килгән "Тула" командаһы менән\nосрашты. "Тула" юғары лигала яңы команда, тик унда ул аҫтан түгел, ә өҫтән килгән - үткән йылда финанс мөмкинселектәре арҡаһында команда суперлигала ҡатнашыуҙан төшөп ҡалған.\nТур алдынан команда етәкселәре "Өфө уттары" күңел асыу\nклубында матбуғат конференцияһы үткәрҙе. Сарала баш тренер Владимир Плохов, коммерция директоры Виталий Монахов һәм\nкоманда уйынсыһы Артур Мандаев ҡатнашты. Улар журналистарға үҙҙәренең пландары, проблемалары һәм өмөттәре тураһында һөйләне.\nМатчтарынан шоу ойоштороусы американдар тураһында көлөп һ өйләй торған ваҡыттар күптән инде артта ҡалды. Спорттың һатыу продукты икәнлеген хәҙер барыһы ла аңлай. Беренсе сиратта матчтарҙы тамаша кеүек күреп килергә һәм спортсылар\nтарафынан булдырылған продуктты һатып алырға тейешле көйәрмәндәр мәнфәғәте күҙ уңында тотола. "Авиабаскет" бер нисә йыл дауамында ошо юлдан атлай. Һәм ярайһы уҡ уңышлы\nғына. Һәр турҙа уйындарҙан тыш тамашасылар өсөн төрлө\nбаскетбол конкурстары үткәрелә, саҡырылған бейеү коллективтары сығыш яһай. Университетта хуплау төркөмө булдырылған, ул һәр уйында мотлаҡ рәүештә ҡатнаша. Был төркөмдәге ҡыҙҙар - команданың ысын мәғәнәһендәге фанаттары.\nТамашасылар "Авиабаскеттың" матчтарына ҙур теләк менән йөрөй.\nӘммә, "Авиабаскет" етәкселегенең фекере буйынса, беҙҙең йәмғиәттә спорт күнекмәләренә ҡараш яҡшыраҡ та була ала ине.\nХоккейҙан башҡа уйын төрҙәре беҙҙә ҙур яҡлау тапмай. Өфөлә әлегә хатта Рәсәй талаптарына яуап биреүсе бер зал да юҡ. Э йе, һәр районда спорт залдары булған мәҙәниәт һарайҙары бар, әммә унда, ғәҙәттә, бер сисенеү бүлмәһе, бер душ эшләй, буфе т юҡ. Хатта суперлиганың "Нефтяник Башкортостана" волейбол командаһы ла күнекмәләр өсөн тәғәйенләнгән ангарҙа уйнай. "Динамо" стадионы сафҡа индерелгәс, ҡалала Европа кимәлендәге уйын залы барлыҡҡа килер тип ышанғы килә.\nКоманданы финанслау йәһәтенән дә һорауҙар бар. "Авиабаскеттың" тотош бюджеты 450 мең һум тәшкил итә - был "Салауат Юлаевтың" ҡайһы бер уйынсыларының эш хаҡына ҡарағанда ла аҙыраҡ. Әйткәндәй, команда бары тик ӨДАТУ иҫәбенә йәшәй. Ҡайһы ваҡыт бағымсылар ярҙам иткеләй. Ә бит б аскетбол, статистика буйынса, Рәсәйҙә, Европала һәм донъяла мәктәп уҡыусылары һәм студенттар араһында иң популяр спорт төрҙәренең береһе. Өҫтәүенә уны һәр миҙгелдә лә уйнарға\nмөмкин, кейем һәм ҡорамалдарға ла артыҡ аҡса талап ителмәй.\nФианслауҙы билдәләгән ваҡытта власть һәм аҡсалылар ошоно ла\nиҫәпкә алһын ине.\n- Һуңғы йылдарҙа республикала бик яҡшы һөҙөмтә күрһәтеүсе\nйәш баскетболсылар - ҡыҙҙар ҙа, егеттәр ҙә Рәсәй беренселегендә алтын, көмөш, бронза миҙалдарға лайыҡ булды -\nхуплау тапмайынса башҡа төбәк командаларына китергә мәжбүр.\nБыл дөрөҫмө Ә балалар ярыштарында ла, өлкәндәр араһында л а бер ҡаҙанышҡа ла өлгәшмәүсе башҡа спорт төрҙәренә\nситтән кеше саҡыралар һәм уларҙы финанслайҙар. Республика "варягтар" өсөн төшөмлө урынға әйләнеп бара.\nРәсәйҙең күп кенә ҡалаларында, миҫал өсөн Красноярск йәки\nОмск ҡалаларын алайыҡ, үҙ спортсыларына ярҙам итеү өсөн спорт клубтарын муниципаль учреждениеларға әйләндергәндәр. Я рыштарҙа ҡатнашыу, миҙгелгә әҙерләнеү, тренер һәм уйынсыларҙың минималь ставкалары уларҙың бюджетына һалынған. Был үҙе үк Рәсәй чемпионаттарында һәйбәт һөҙөмтә\nтәьмин итә. Әгәр инде аҡса һалырға әҙер кешеләр табылһа, призлы урындар һәм юғары дивизиондар тураһында ла һүҙ йөрөтөргә мөмкин.\nПроблемалар тураһында оҙаҡ һөйләргә мөмкин, әммә төрлө ҡыйынлыҡтар булһа ла, "Авиабаскет" киләсәккә өмөт менән ҡарай һәм пландар төҙөй. Тиҙҙән ӨДАТУ БР буйынса наркотиктарҙы контролдә тотоу идаралығы менән берлектә "Баскетбол наркотиктарға ҡаршы" девизы аҫтында стритбол буйынса ҡала ярыштары үткәрергә әҙерләнә. Әлегә төп иғтибар - Рәсәй чемпионатына. Юғары лиганың киләһе туры Өфөлә 11 - 1 2 декабрҙә үтәсәк. "Авиаторҙар" Воронеждың "Скиф" командаһы менән осрашыуға әҙерләнә.


Йыл әйләнәһенә йәй | ГТРК «Башкортостан» — Новости Уфы и РБ\n29 января 2019 — 16:46\nЙәшелсә үҫтергән Бүздәк теплицаһы майҙанын киңәйтә. Унда комплекстың өсөнсө бинаһы төҙөлөп сафҡа индерелгән. Инвестициялар ярҙамында башҡарылған эш йылына 3 мең 600 тоннаға күберәк уңыш йыйырға мөмкинлек бирәсәк. Теплицала эш көнө уңыш йыйыуҙан башлана. Һәр рәткә айырым хеҙмәткәр беркетелгән.\nЛәйсән Мөхәмәтова өс йылдан ашыу бында эшләй. Өйрәнеп китеүе ауырыраҡ булһа ла, хәҙер эш ныҡ оҡшай, ти ул. Бында үҫтерелгән төп йәшелсә – ҡыяр. Шулай уҡ, салат үләне бар. Йәшелсәләр 9 гектар майҙанда үҫтерелә. Комплекстың сафҡа индерелгән өсөнсө бинаһы йылына 3600 тоннаға күберәк уңыш йыйып алырға мөмкинлек бирәсәк. Киләсәктә иһә хужалыҡты тағы ла арттырып, яңы 200 эш урынын булдырыу ҡарала.\nЕтәкселәр хеҙмәткәрҙәрҙе торлаҡ менән дә тәьмин итергә планлаштыра. Әлегә алыҫта йәшәгәндәрҙе махсус транспорт йөрөтә. Былтыр 80 мең тоннаға яҡын йәшелсә йыйып алынған. Мул уңыштың төп сере — яҡшы тәрбиә һәм уңайлы шарттар, ти хеҙмәткәрҙәр. Шуға фермерлыҡ хужалыҡта тағы ла томат, баклажан һәм болгар боросо үҫтерергә ниәтләйҙәр.


Шыршы байрамында ҡатнашҡан | Йәншишмә\nШыршы байрамында ҡатнашҡан\nНаписал в 11 января 2019, 11:04\nЙыл һайын республика Шыршы байрамында Күмертауҙан да балалар ҡатнаша. Был бәхет беҙҙең гимназиянан VIII «Б» синыфы уҡыусыһы Ғәли Торошевҡа йылмайҙы. Хәйбулла районында күп балалы ғаиләлә тыуып үҫкән егет бында бишенсенән алып уҡый. Үҙе «дүртле», «бишле» билдәләренә генә өлгәшә. 2016 йылда халыҡ-ара «Яңы дәрес» проектында математика буйынса интернет блиц-турнирында III дәрәжә дипломға лайыҡ булды. Ә бишенселә уҡығанында ошо конкурста еңеү яулағайны. Ғәли милли көрәш менән шөғөлләнә. Күмертау ҡалаһы беренселегендә өс йыл рәттән беренсе урын алды. Спорт мастеры, Рәсәй чемпионы Исмәғилев призына XIII республика ярышында һәм Шайморатов генерал кубогына алышта III урынға сығып ҡыуанды.\n– Бер бәйгелә лә призлы урынһыҙ ҡалғаным юҡ. Тренерым Әсҡәт Әкрәм улы Шәрипов мине ныҡышмал, тәүәккәл булырға ла өйрәтә. Атай-әсәйем уңыштарыма ныҡ шатлана, – ти ул.\nӨфөгә Шыршы байрамына Күмертауҙан улар 14 уҡыусы барған. Бик оҡшаған үҙенә. Каникул мәлендә лә тик тормаған: йорт эштәрендә ата-әсәһенә ярҙамлашҡан, бәләкәс һылыуҙарын ҡарашҡан.\nЛәйлә КИЛМӘТОВА, VIII «В» синыфы уҡыусыһы.\n« Сура батыр\nРината Жубатова »


Өфөнөң Баҡалы урамында йәшәүселәр күп ҡатлы йорт янында башланған төҙөлөшкә ҡаршы\nИхатала үҫкән ағастар ҡырҡыла, балаларға уйнарға майҙансыҡ ҡалмай, бина беҙҙең йортто ҡаплай, ти улар.\nБаҡалы урамындағы алтмыш алтынсы өйҙә йәшәүселәрҙең тыныслығы юғалған. Һуңғы көндәрҙә улар ошолай күмәкләп йыйыла, йорт алдында барған төҙөлөштө туҡтатыу юлдарын эҙләй. Сауҙа комплексы һалыусылар ҡайын ағастарын ҡырҡып, тирәктәргә тотонорға йыйына. Шуға халыҡтың түҙемлеге бөтә.\nАғастарҙы егерме йыл элек ҡаланың йәшелләндереү хужалығы менән бергә ултыртҡандар. Үҫентеләрҙе үҙҙәренең баҡсаларынан да килтергәндәр.\nӨй алдындағы майҙансыҡ һәм ағастар өсөн быға тиклем дә көрәшергә тура килгән. Бер нисә йыл элек был урында гараждар һала башлайҙар. Алтмыш алтынсы йорт халҡы ул саҡта ла ҡаршы сыға һәм йәшеллекте һаҡлап ҡала. Ә бейек ҡойма артындағы техника геүләүенә ҡарағанда был юлы башланған эш ҡеүәтле күренә.\nАвтопаркинг түләүле буласаҡ, тимәк әлеге йортта йәшәүселәргә тимер аттарын ҡуйыу урыны ла ҡалмай. Сауҙа комплексы һалыусыларҙың төҙөлөшкә рөхсәт ҡағыҙы бар. Йәшел ҡалҡанын һаҡлап ҡала алмауҙан йәне көйгән өлкәндәр ҙә төрлө урындарға хат яҙып ризаһыҙлығын белдереп ҡарай.Ә төҙөүселәр уларҙы ишетергә лә теләмәй.\nАндрей Резвов, төҙөлөш етәксеһе: «Был урын ташландыҡ хәлдә ине. Ватыҡ өс автобусты һәм тонналап сүп-сар сығарҙыҡ. Беҙ майҙанды төҙөкләндерәбеҙ һәм яңынан ағас үҫентеләре ултыртабыҙ».\nҠала төҙөлөш иҫәбенә үҫә. Күп осраҡта биналар, йорттар элек төҙөлгәндәренә терәп тиерлек һалына, ихаталағы майҙансыҡ һәм ундағы йәшеллек юҡ ителә. Халыҡтың фекеренә һәм теләгенә ҡаршы аяуһыҙ алып барылмаһа ине ундай эштәр. Юҡһа, «Өфө, йәшел ҡала» тигән һүҙҙәр тик йырҙарҙа ғына ҡалыр.


Трактор һатып алыу бер тауыштан хупланды\n28 Ноябрь 2018, 14:20\n“Урындағы башланғыстарҙы яҡлау программаһы” республикала дүртенсе йыл рәттән уңышлы ғәмәлгә ашырыла. Районыбыҙ ҙа был проект-та әүҙем ҡатнашып, байтаҡ эштәр башҡарыуға һәм техникалар һатып алыуға өлгәште.\n22 ноябрҙә район мәҙәниәт һарайында Красноусол ауылы халҡы ҡатнашлығында уҙған дөйөм йыйылышта ла тап ошо программала ҡатнашыу мәсьәләһе ҡаралды. Уның эшендә район, ауыл Советы депутаттары, ойошма-предприятиелар етәкселәре, хеҙмәткәрҙәре, эшҡыуарҙар, өлкән класс уҡыусылары, ауыл халҡы – барлығы 690 кеше ҡатнашты.\nКрасноусол ауыл биләмәһе башлығы Рәүилә Мөхәмәҙиева йыйылышты асып, көн тәртибе һәм был программа менән ҡыҫҡаса таныштырҙы. Район үҙәге халҡының “Урындағы башланғыстарҙы яҡлау программаһы” менән таныш булыуҙарын, 2016, 2017 йылдарҙа унда ҡатнашып, еңеп сығып миллион ярымышар грант алыуҙарын билдәләп үтте. Ҡыҙғанысҡа ҡаршы, 2018 йылда иһә заявкалары үтә алмауын, уның сәбәбе – заявка суммаһын 50 мең һумға кәметеүҙәре, тине ул. Ике йыл рәттән алынған гранттар, һәр кемгә билдәле булыуынса, “Йәшлек” паркын төҙөкләндереүгә файҙаланылған.\n- Красноусол ауыл биләмәһе ауыл кешеләренә йәнә был программала ҡатнашырға тәҡдим итә. Был программа конкурс нигеҙендә республика бюджетынан биләмәләрҙе төҙөкләндереүгә йүнәлтелгән проекттарҙы тормошҡа ашырыуға субсидия бүлеүҙе күҙаллай. Унда халыҡ әүҙем ҡатнашырға һәм проект биләмәлә\nайырыуса өҫтөнлөклө проблеманы хәл итергә йүнәлтелергә тейеш. Проекттың йүнәлештәрен һанап китергә кәрәк: объект-тар - торлаҡ-коммуналь хужалыҡ (электр, йылылыҡ, газ, һыу менән тәьмин итеү), төҙөкләндереүҙе ойоштороу ойошмалары, урамдарҙы яҡтыртыу, ҡаты көнкүреш ҡалдыҡтары, сүп-сар йыйыу, урындағы тәғәйенләнештәге автомобиль юлдары, янғын хәүефһеҙлеге менән тәьмин итеү, көнкүреш хеҙмәттәре күрһәтеү объекттары, уйын майҙансыҡтары, мәҙәниәт, мәғариф учреждениелары, халыҡҡа китапхана хеҙмәттәре күрһәтеү, мәҙәни мираҫ, физик культура, спорт объекттары, халыҡтың ял итеү урындары, зыяраттар һәм башҡа объекттар – бына ошо йүнәлештәр бу-йынса беҙ заявка бирә алабыҙ. Өҫтөнлөклө йүнәлеш проекты иғлан ителгәс, субсидия алыуға конкурс заявкаһы әҙерләнәсәк. Тағы ла шуны өҫтәп әйтергә кәрәк, 26 ойошмала йыйылыштар үтте һәм унда яҙма рәүештә тәҡдимдәр ҡабул ителде, - тине Рәүилә Зөфәр ҡыҙы һәм 2019 йылда был проектта ҡатнашыу өсөн тауыш бирергә тәҡдим итте. Йыйылышта ҡатнашыусылар “Урындағы башланғыстарҙы яҡлау программаһы”нда ҡатнашыу теләген бер тауыштан хупланы. Ауыл хакимиәте тарафынан төрлө предприятие-ойошмаларҙа үткәрелгән йыйылыштарҙа әйтелгән тәҡдимдәрҙән айырыуса урам яҡтыртҡыстарын модернизациялау һәм яңы трактор һатып алыу өҫтөнлөк менән файҙаланған, тәүгеһен – 596, һуңғыһын 2384 кеше хуплаған, тине биләмә башлығы һәм залдағыларҙың фекере менән ҡыҙыҡһынды. Йыйылған халыҡ араһынан бер нисә кеше бағаналарға фонарҙәр ҡуйырға, бәғзеләр автогрейдер алырға кәрәк, тиһә, тәгәрмәсле “МТЗ-82” тракторы һатып алыу тәҡдимен хуплап сығыш яһаусылар күберәк булды. Сығыш яһаусыларҙы тыңлағандан һуң, тауыш биреү булды. Йыйында ҡатнашыусылар бер тауыштан трактор алыуҙы яҡлап сыҡты. Шулай итеп, киләһе йылдағы программала ҡатнашып, Красноусол ауыл биләмәһе өсөн 1 миллион 840 мең һумлыҡ “МТЗ-82” тракторы һатып алырға ҡарар ителде. Республика бюджетынан 1 миллион һум грант бүленәсәк. Ҡалған сумманы - 340 мең һумын урындағы бюджеттан, 300 мең һумын бағыусыларҙан һәм 200 мең һумын халыҡтан йыйырға ҡарар ителде. Тракторҙан аҡса артып ҡалған осраҡта уға өҫтәлмә ҡорамалдар һатып алыу тәҡдиме халыҡтың күпселегендә яҡлау тапты.\nҺуңғы көн тәртибе буйынса инициатив төркөм һайлау мәсьәләһе ҡаралып, быға тиклем эшләгән А.С.Рудкевич (Красноусолдағы 3-сө мәктәп директоры) етәкселегендәге төркөмдө ҡалдырыу тәҡдиме әйтелде. Һәм был тәҡдим бер тауыштан хупланды, бары тик был исемлеккә Эдуард Марат улы Бохармәтовты өҫтәргә тигән ҡарарға килделәр.


Рөстәм Хәмитов: «Бер кем дә шифаханаларҙы шәхси ҡулдарға бирергә йыйынмай» // Сәйәсәт | новости башинформ.рф\nРөстәм Хәмитов: «Бер кем дә шифаханаларҙы шәхси ҡулдарға бирергә йыйынмай»\n15:29, 4 мая 2016 Сәйәсәт\nРөстәм Хәмитов: «Бер кем дә шифаханаларҙы шәхси ҡулдарға бирергә йыйынмай» Фото: Башҡортостан Башлығының матбуғат хеҙмәте\nРеспублика милкендәге шифаханаларҙы хосусилаштырыу күҙ уңында тотолмай, тип белдерҙе Башҡортостан Башлығы Рөстәм Хәмитов. Һүҙ һауыҡтырыу учреждениелары эшмәкәрлегенең һөҙөмтәлелеген күтәреү маҡсатында идара итеү формаһын алмаштырыу хаҡында бара.\n– Һуңғы ваҡытта шифахана-курорт учреждениеларын хосусилаштырыу буйынса хаттар байтаҡ. Ошо йәһәттән бер ниндәй ҙә күләмле хосусилаштырыу күҙ уңында тотолмай. Беҙ идара итеүҙә формаларҙы үҙгәртеү вариантын ғына ҡарайбыҙ, – тине Рөстәм Хәмитов. – Эш шунда: бөгөн шифаханалар асыҡтан-асыҡ эшләмәй. Халыҡҡа юлламаларҙың хаҡын арзанайтыу, шул уҡ ваҡытта ситтән килеүселәр менән ғәҙел эшләү өсөн акционерҙар йәмғиәте булдырыу аша ресурстар йәлеп итә аласаҡбыҙ.\nРеспублика етәксеһе әйтеүенсә, «Янғантау» шифаханаһында ял итеүселәрҙең 15-20 проценты ғына Башҡортостан халҡы. Ҡалғандары – Силәбе, Свердловск, Төмән өлкәләрендә, Татарстанда һәм башҡа субъекттарҙа йәшәүселәр.\n– Бер кем дә шифаханаларҙы шәхси ҡулдарға бирергә йыйынмай. Һүҙ идара итеү формаһын алмаштырыу хаҡында ғына бара, – тине Рөстәм Хәмитов.\nИҫегеҙгә төшөрәбеҙ, Башҡортостан Хөкүмәте тарафынан 2016-2017 йылдарҙа дәүләт милкен хосусилаштырыу планына үҙгәрештәр индерелде. Документҡа ярашлы, ошо осорҙа хосусилаштырыу планлаштырылған республика дәүләт унитар предприятиелары исемлегенә туғыҙ шифахана һәм һауыҡтырыу лагеры ингән.\nТеги: хосусилаштырыу,бр башлығы


Уңыштары мул ғына | Йәншишмә\nУңыштары мул ғына\nНаписал в 29 июля 2016, 10:55\nИлнур Латипов, Альбина Сәфиуллина, Эльвина Ғизетдинова\nсиныф етәкселәре Динара Рабис ҡыҙы Хәйбуллина менән ҡарағат йыйған саҡта.\nЭльвира Бәҙретдинова менән Радим Еникеев\nкишер түтәлендәге ҡый үләндәрен йолҡа.\nСаҡмағоштағы 1-се мәктәптең баҡсаһы үтеп барыусыларҙың иғтибарын йәлеп итмәй ҡалмай. Ниндәй генә сәскәләр юҡ унда! Күҙҙең яуын алып ултыралар. Сейә, ҡарағаты емештәре менән күҙҙе ҡыҙҙыра. Түтәл-түтәл кишер, сөгөлдөр, һуғандары теҙелгән. Ҡабаҡтары ла бар. Мәктәп яны биләмәһе ҙурлығы менән дә хайран ҡалдыра.\nЙәй көнө бында эш гөрләп тора. Уҡыусылар хеҙмәт практикаһы үтә. Ана, VI «А» синыфы ҡыҙҙары һәм малайҙары нисек тырышып-тырмашып ҡарағат йыя, ҡый үләндәрен утай.\n– Беҙҙең синыфтың хеҙмәт практикаһы бер аҙна элек башланды. Иртәнсәк 9-ҙан 11-гә тиклем эшләйбеҙ. Кисен балалар килеп, һыу ҡоя, – ти синыф етәкселәре Динара Рабис ҡыҙы Хәйбуллина.\nУңыштары ла мул ғына күренә. Йыйған емештәре үҙҙәренә лә, һатырға ла етә. Халыҡ та бик теләп ала.\n« Эшле кеше — көслө кеше\nБында һауа — үҙе дауа »


Илеш районы Иғмәт ауылы биләмәһенә ҡараған ауылдарҙан ни өсөн халыҡ ситкә күсеп китә? - GTRK.TV — Новости Уфы и РБ\nҠасандыр гөрләп торған колхозда халыҡтың күбеһе эшһеҙ. Бының сәбәбен берәүҙәр ситтән килгән идарасыларҙа күрә. Был яуаплы бурысты башҡарыу тыуған ер өсөн янып йәшәгән кеше ҡулында булырға тейеш, ти икенселәр. Заманында Илеш районының алдынғылар рәтендә булған Ульянов исемендәге колхозына етәкселек иткән Зифҡәт Сәйетғәлиев хәҙер хужалыҡтың бөлгөнлөккә төшөүен күреп йөрәге әрней. Бының сәбәбен ул ете йыл элек “Илеш-Агро” йәмғиәтенең ауыл халҡының ерен ҡуртымға алып, хужалыҡты тарҡатып бөтөүендә күрә. 800 баш мал, 350 һауым һыйыры булған, гөрләп торған эре комплекстарҙың хәҙер харабаларға әйләнеүе хужаһыҙлыҡтың асыҡ миҫалы. Эшләргә тейеш тә бит, әммә инвесторҙар ваҡытлыса ғына ҡуртымға алған ерҙән килем генә ала, ә урындағы күсемһеҙ милеккте һаҡлап ҡалыу ғына түгел, төҙөкләндереү тураһында уйламай ҙа. Таҡталағы был үҙәк өҙгөс яҙыуҙы былтыр ауылда мәктәп ябылғандан һуң, эшһеҙ ҡалған 13 уҡытыусының береһе яҙып ҡалдырған. Рәзил Мусин исемендәге Иғмәт мәктәбенең бушлығы киләсәккә ышаныс булмауы, йәштәрҙең ғаилә ҡорорға ашыҡмауы, тыуымдың ҡырҡа кәмеүе, күптәрҙең ауылдан ситкә китеп эшләүенә бәйле, ти Зифҡәт Сәйетғәлиев.Бында ҡасандыр мәктәп уҡыусылары ашап йөрөгәнен күҙ алдына килтереүе лә ҡыйын. Ашхананың кәрәк-яраҡтары таратып бөтөлгән, бүлмә ташландыҡ хәлдә. Мәктәп ябылғандан һуң ҡалған һуңғы менюға ҡарап ҡына уның ҡасандыр ашхана булғанын билдәләргә мөмкин. Ә бит мәктәп — ауылдың киләсәге. Йәштәр ҡайтып донъя ҡормаһа, балалар үҫтермәһә ауылдың киләсәге лә шик аҫтында. Иғәмәттә үткәрелгән йыйылышта ауыл халҡы ситтән килгән идарасының 7 йыл дауамында ауылды юҡҡа сығарыуын, уның эше менән ҡәнәғәт түгеллеген әрнеп һөйләне. Шулай ҙа, оҙаҡ ҡына бәхәсләшкәндән һуң пайсыларҙың яртыһынан күберәк өлөшө үҙ ерҙәрен “Илеш-Агро” йәмғиәтендә ҡуртымға ҡалдырыуын тағы ла өс йылға дауам итеүгә тауыш бирҙе. Тик ауыл халҡы был һайлауҙарҙың ете йыл элек кеүек үк ғәҙел үтмәүенә ҡәнәғәтһеҙлеген белдерә. Урындағы халыҡтың ер ҡәҙерен белгән өлөшө инвестор эшмәкәрлеге менән риза булмаһа, район етәкселеге уларҙың фекерен уртаҡлашмай.Нисек кенә булмаһын–халыҡ мәнфәғәте яҡланырға тейеш. Ә ерҙәр менән идара итеү, уны эшәкәртеү, ауылдар инфрастуктураһын яҡшыртыу килем күләме менән генә һаналыуы-дөрөҫ түгел. Был яуаплы бурысты башҡарыу урындағы тупраҡ үҙенсәлеген дә, кешеләрҙең ғөрөф – ғәҙәттәрен дә яҡшы белгән һәм тыуған ер өсөн янып йәшәгән кеше ҡулында булырға тейеш. Ҡыҙғанысҡа күрә 4 ауыл ҡараған Иғәмәт ауыл биләмәһендә әле хәл башҡаса.\n09 марта Торлаҡ һатып алыу мөмкинлеге юҡ икән, фатирҙы ҡуртымға алып тороу сараһы бар\n09 марта Өфө ғалимдары боронғо кешенең йөҙөн һынландырырға ниәтләй


Эй туған тел, эй матур тел... » Яйыҡ гәзите | Газета Яик\nЯйыҡ гәзите » Мәғариф, мәҙәниәт » Эй туған тел, эй матур тел...\nСтатистика күрһәтеүенсә, туған тел булараҡ, башҡорт телен һайлаған уҡыусылар һанының кәмеүе күҙәтелә, айырыуса ҡала ерлегендә. Ҡала-районыбыҙ мәктәп-тәрендә, мәҫәлән, 9316 уҡыусы белем ала.\nУларҙың 1750-һе - рус, 6153-ө - башҡорт һәм 1344-е татар, ике проценты башҡа милләттән. Райондың ун биш мәктәбендә 2116 уҡыусы аҙнаһына 3-4 сәғәт, ә ҡала мәктәптәрендә 3014 бала, башҡорт телен туған тел булараҡ, аҙнаһына бер сәғәт өйрәнә. Башҡорт телен дәүләт теле булараҡ биш мең алты йөҙ туҡһан алты бала уҡый.\nАхун урта мәктәбендә 302 уҡыусы туған татар телен өйрәнә. Программа буйынса башҡорт теле 2-9-сы кластарҙа дәүләт теле итеп уҡытыла. Беренсе, 10-11-се кластарҙың уҡыу планына башҡорт теле бөтөнләй индерелмәгән икән.\nҠыҙғанысҡа ҡаршы, 67 бала башҡорт телен өйрәнеүҙән бөтөнләй баш тартҡан. Уларҙың барыһы ла ҡала мәктәптәренән. Шуныһы бигерәк үкенесле, был ба-лаларҙың күбеһе башҡорт, татар ғаиләләренән.\n- Беҙ Башҡортостанда йәшәйбеҙ һәм башҡорт телен, уның мәҙәниәтен мотлаҡ белергә тейешбеҙ. Учалы - башҡорт районы, шуны оноторға тейеш түгелбеҙ, - тине Зөһрә Мәүлитбай ҡыҙы.\nҺүҙ юҡ, төбәгебеҙҙә телдәрҙе һаҡлау өсөн бихисап маҡсатлы эштәр башҡарыла.\nУҡыусыларыбыҙ ун йыл рәттән башҡорт теле һәм әҙәбиәте, Башҡортостандың тарихы һәм мәҙәниәте фәндәре буйынса республика олимпиадаларында еңеү яулайҙар. «Урал батыр» эпосын һөйләүселәр араһында ла уларға етеүселәр юҡ. Афарин!\nБынан тыш, Учалы уҡыусылары туған телдәрендә әҫәрҙәр, ғилми-эҙләнеү эштәре яҙырға ла өйрәнә.\nУларҙың ижад емештәре район, республика гәзит-журналдарында даими сығып тора.\nУчалы районы башҡорттары ҡоролтайы башҡарма комитеты рәйесе Зилә Рәхмәтуллина ла актуаль һорауҙар күтәрҙе.\n- Телебеҙ былай ҙа ҡыҫырыҡлана. Заманыбыҙ шулай, телде һаҡлау өсөн әүҙем көрәшергә кәрәк.\nБалалар үҙенең туған телен, ата-әсәләре телен онота. Бөгөн бына ошолар хаҡында уйланмау, борсолмау мөмкин түгел.\nТуған телдәрҙең ассимиляцияға бирелә барыуында Рәсәй Федерацияһы мәғариф системаһындағы хаталарға юл ҡуйған хөкүмәттең дә ғәйебе ҙур.\nЯңы милли мәғариф стандарттары тигән һылтау менән милли телде, милләт тарихын өйрәнеү ҡыҫыла бара. «Башҡорт» тип исемләнгән уҡытыу учреждениеларында ла балалар рус телендә иҫәнләшәләр.\nБалалар баҡсаларында кескәйҙәр рус телендә аралаша. Ошондай күренештәр күңелде әрнетә. Сабыйҙарығыҙҙы балалар баҡсаһына тапшыраһығыҙ икән, уның өсөн баҡсала туған мөхит булдырыуҙы ла һорарға кәрәк. Сөнки быға хаҡыбыҙ бар! - тип телмәр тотто Зилә Рәхмәтуллина.\nШулай уҡ Зилә Нурмөхәмәт ҡыҙы ҡала-районыбыҙ мәктәптәрендә йәйәнән уҡ атыу дәрестәре ойоштороуҙы тәҡдим итте.\nДәресәр үткәрергә кешеләр бар, кәрәк-ярағын ғына алырға ҡала. Был һорауҙы айырым йыйылып хәл итергә килештеләр.\nБалалар баҡсаларында туған телде өйрәнеү мәсьәләһе бик актуаль. Бөгөнгө көндә Ҡунаҡбай, Иманғол, Илсеғол, Бәләкәй Ҡаҙаҡҡол, Сәфәр балалар баҡсаларында, Рысай, Юлдаш, Ураҙ ауылдарында мәктәп янындағы мәктәпкәсә бүлектәрҙә тәрбиә һәм уҡытыу башҡорт телендә, Ахунда татар телендә алып барыла.\n- Ғәҙәттә, беҙ башҡорт телен уҡытыу өлкәһендәге проблемаларҙа уҡытыусыны ғына ғәйепләргә күнеккәнбеҙ. Ә нигеҙ тап ғаиләлә һалынғанын онотабыҙ. Әгәр ҙә ата-әсә өйҙә башҡортса һөйләшә, ғөрөф-ғәҙәттәрен хөрмәт итә икән, ошо мөхиттә үҫкән бала ла, бер һүҙһеҙ, уларҙың юлын ҡабатлай, - тине Зөһрә Гордиенко кәңәшмәне йомғаҡлап. Ысынлап та, шулай бит.\nКөсләп асҡан күҙҙең нуры юҡ\n4 октябрҙә районыбыҙға эш сәфәре менән Дәүләт Думаһы депутаты, Башҡортостан халыҡтары ассамблеяһы рәйесе Зөһрә Йыһанур ҡыҙы Рәхмәтуллина килде. С.... Тотош уҡырға\nПроблема хәл ителәсәкме?\nБашҡортостандың мәғариф министры Гөлназ Шафиҡова «Башинформ» агентлығының туған телдәр-ҙе уҡытыу тураһындағы һорауҙарына яуап бирҙе. - Гөлназ Радмил... Тотош уҡырға\nБашҡорт теле бар һәм буласаҡ\nҺуңғы арала мәктәптәрҙә башҡорт телен уҡытыуға бәйле төрлө имеш-мимеш хәбәрҙәр ҡуйыра башланы. Туған телде теләк менән өйрәнеү тураһында ла һүҙ... Тотош уҡырға\nХалҡым теле - хаҡлыҡ теле\nБашҡортостан мәктәптәрендә эшләүсе туған тел уҡытыусылары республика башлығы Рөстәм Хәмитовҡа асыҡ хат менән мөрәжәғәт иткәндәр. Унда башҡорт телен... Тотош уҡырға\nТел – күңел көҙгөһө\n2000 йылда ЮНЕСКО тарафынан телдәрҙе һаҡлау һәм яҡлау маҡсатында 21 февраль - Халыҡ-ара Туған тел көнө тип иғлан ителде. Бөгөн башҡорт теленең... Тотош уҡырға


Видеочивать ҡыҙы менән онлайн - ВИДЕО Ч. Онлайн танышыу!\nОсорондағы урыҫ азатлығы приморье крайы\nЭлек эшләгән ике...\nТигәнде аңлата, мәҫәлән, кеше осраһа\nбалтик диңгеҙе һәм кеше булараҡ\nТигәнде аңлатакеше осраһа.\nберләшмәләр күп, осрашҡанда уларҙы секс эзләй. Бушлай ҡарарға булды һуң, кем янына барып: Adult чат һәм тура эфир эшләй, тип әйтә ул ҡыҙҙарына. Хәҙер уларҙы кем менән аралашыуға ҡарап һәм онлайн...\nбашҡа ҡыҙҙар менән танышып теркәлгән видео чат ҡыҙ менән аралашыу онлайн ч рулетка менән ҡыҙы 18 ҡыҙы менән бушлай ч рулетка ҡыҙ танышты видеочивать менән теркәлгән рулетка менән телефон ч без интернета юллау өсөн таныштырҙы. 18 йыл ч рулетка башҡа ҡыҙҙар менән бушлай видеочить


Мәктәп китапханаһында эшләү бик ҡыҙыҡлы\nИҫтәлекле даталар календарында 22 октябрь Бөтә донъя мәктәп китапханалары көнө булараҡ билдәләнгән. Байрамдары уңайынан Оло Ыҡтамаҡ лицейы китапханасыһы Гөлнара Ғәлимйәнова менән әңгәмәләштек.\n– Һүҙҙе һөнәр һайлауҙан башлайыҡ. Китапханасы булып китеүегеҙгә нимә йоғонто яһаны?\n– Атайым мәктәпкә төшкәнсе үк мине уҡырға өйрәткәйне. Бер ваҡыт ул ауыл китапханаһына алып килде. Бындағы иҫәпһеҙ-һанһыҙ китаптарҙы күргәс, уларҙың барыһын да уҡып бөтөрөү өсөн китапханасы буласаҡмын, тип уйланым.\n– Мәктәп китапханаһының эше ауылдыҡынан айырыла. Уларҙың төп функциялары ниндәй?\n– Ул, әлбиттә, белем һәм тәрбиә биреү бурысын үтәй. Мәктәп китапханаһы һәр уҡыусыны дәреслек менән тәьмин итергә тейеш. Әлеге мәлдә лицей китапханаһында 22684 дана дәреслек бар, тәьмин ителеш – 99%. Китап фонды – 31158 дана. Йыл һайын ФГОС буйынса яңы дәреслектәр һатып алына. Эштә ҡыйынлыҡтар ҙа тыуып тора. Мәҫәлән, яңы предмет индерелә башлауын ваҡытында белеп өлгөрмәйбеҙ. 2017 йылда икенсе сит ил телен һәм астрономияны индер-ҙеләр. Беҙгә улар буйынса дәреслектәрҙе сентябрҙә алдырырға тура килде. Һәр хәлдән тиҙ генә сығыу юлын тапҡан һәм район мәктәптәрен дәреслектәр менән тәьмин иткән методисыбыҙ Венера Шафиҡованың эшен баһалап үтер инем.\n– Мәктәп китапханасыһы булыу ҡыйын түгелме?\n– Юҡ, киреһенсә, бик ҡыҙыҡлы, сөнки һәр ваҡыт уҡыусылар һәм уҡытыусылар араһында эшләйһең. Мәктәп тормошо ҡайнай, һәр көн ниндәйҙер яңылыҡ булып тора. Эшемдә остазым Антонида Поспелованан уңдым. Миңә уның менән өс йыл эшләү бәхете тейҙе. Ошо ваҡыт эсендә ул колледждағыға ҡарағанда күберәк фәһемле кәңәштәр бирҙе. Мин уға ҡиммәтле тәжрибәһе өсөн рәхмәтлемен.\n– Уҡыу мәҙәниәтен нисек күтәрергә?\n– Китапҡа һөйөү балала кесе йәштән үк ғаиләлә тәрбиәләнергә тейеш. Балаларығыҙға һәм яҡындарығыҙға китаптар бүләк итегеҙ, китап – иң яҡшы бүләк.\n– Райондың башҡа китапханалары менән хеҙмәттәшлек итәһегеҙме?\n– Һуңғы биш йылда мәктәп китапханаһына бер генә лә нәфис әҙәбиәт һатып алынманы. Шунлыҡтан китап күргәҙмәләре ойошторғанда район балалар китапханаһына мөрәжәғәт итергә тура килә. Беҙҙең дөйөм хеҙмәттәшлек менән генә мәктәп китапханаһы 100 процентҡа эшләй ала.\nБөгөн китапханасылар ике уҡыу йортонда ғына тороп ҡалған: лицейҙа һәм Башҡорт гимназияһында. Райондың башҡа мәктәптәрендә китапханасы эшен ҡыҫҡарттылар. Унда был йөкләмәне уҡытыусылар төп эштәре менән бер рәттән алып бара.\n– Мәктәп китапханаһында проблемалар бармы?\n– Ҡыҙғанысҡа күрә, китапханабыҙҙа компьютер менән принтерҙан башҡа заманса аппарат юҡ. Әлеге мәлдә китап күргәҙмәләре ойошто-рорға махсус стеллаждар кәрәк.


Райондың ауыл хужалығы предприятиелары һәм крәҫтиән-фермер хужалыҡтарында ураҡ эштәре менән бергә мал аҙығы әҙерләү кампанияһы ҡыҙа. Әлегә һауа торошо аграрийҙар яҡлы.\nҠалаға яҡын урынлашҡан хужалыҡтың бөртөллөләр майҙаны 800 гектарҙан артыҡ. Егеттәрҙең 50 гектарҙы биләгән арыш баҫыуында эшләгән мәленә тура килдек. Игенселек тамағында 12 механизатор йәлеп ителгән. “Дон-1500” комбайны менән Азат Иҡсанов идара итә, юғары етештереүсәнле техниканы уҙған йыл үҙ аҡсаларына һатып алғандар, юғиһә, быға тиклем ураҡ осоронда ҡуртымға алырға тура килгән. Тырыш, намыҫлы хеҙмәткәр, тиҙәр Азат тураһында. Ҡеүәтле техниканынң көндәлек нормаһы – 30 гектар, шунлыҡтан кискеһен икенсе баҫыуға күсеү күҙаллана. Әлегә гектар ҡеүәте тураһында әйтеү ауырыраҡ, шулай ҙа ашлама индерелгән, агросаралар ваҡытында башҡарылған баҫыуҙа уның юғары булыуына өмөт ҙур. Бына шулай, ҡайһы ваҡыт килемгә ҡарағанда, сығымы күберәк булып китә тармаҡтың.\nАрыш яҫмаларға һалынғас, 1-2 көн кибә, был осраҡта юғалтыу кәмерәк, уңыш та таҙа була. Ике келәт тә миҙгелгә тулыһынса әҙер, - ти етәксе Самат Мәҡсүтов.\nТәжрибәле механизаторҙарҙың береһе Минтимер Ҡотлоғужинды ла тик яҡшы яҡтан ғына һөйләнеләр. Техниканы төҙөк тотҡан, үҙенә тапшырылған эште еренә еткереп үтәгән ялан батырының эше маҡтауға лайыҡ.\nХужалыҡта тәртип, иҫәп-хисап ваҡытында атҡарыла. Беренсел маҡсат – матди-техник базаны нығытыу, шулай уҡ яңы сапҡыс, тағы ла 1-2 берәмек техника һатып алыу.\nИгенселек менән төп йүнәлеш итеп малсылыҡ тармағы һайланған. Бында ике һөтсөлөк фермаһында 300 баш мал аҫрала, көтөүлек үҙҙәрендәге таналар иҫәбенә арттырыла. Тынғыһыҙ, даими эҙләнеү, яңы алымдар талап иткән малсылыҡҡа 15 кеше йәлеп ителгән. Һауылған һөт “Мәләүез һөт-консерва комбинаты йәмғиәтенә”, Ергәнгә шәхси эшҡыуарға тапшырыла. Ошо аҡса эш хаҡы, төрлө сығым, яғыулыҡ-майлау материалдарын тотонола. Хеҙмәткәрҙәргә бесән хужалыҡ тарафынан әҙерләнә, иген-фуражы ла күпме кәрәк, бирелә.\n50 гектарҙы биләгән икенсе баҫыуҙа мал аҙығы әҙерләү дауам итә. Был яуаплы кампанияла Илфат Күҫәкәев, Ринат һәм Сынтимер Мәҡсүтовтар, Рәфис Таштимеров, Ринат Хәйбуллин, Азат һәм Йәүҙәт Ғиззәтуллиндарҙың хеҙмәтен баһалап үтмәй булмай. Уҙған йыл артығы менән тупланған мал аҙығы ҡалһа ла, ағымдағыһында уны тағы арттырыу күҙаллана. Сенаж һалыу бөтә талаптарға ярашлы алып барыла. Ул ике йыл элек капиталь ремонтланған 1000 һәм 1500 тонна һыйҙырышлы соҡорҙарға ташыла.\nЯңауыл, Шәрип ауылдарындағы фермаларҙа ваҡ ремонт эштәре уҙған, тирә-яғы тәртипкә килтерелгән. Хеҙмәт һәм янғын хәүефһеҙлеге талаптары – көнүҙәк мәсьәлә.


Архив газеты "Йәшлек" » Страница 446\nБыйыл да һынатмаҫтар ---\nБаҡалы районында яҙғы баҫыу эштәре гөрләй. Райондың баш агрономы Диләүир Нәбиев әйтеүенсә, быйылғы әҙерлек былтырғыға ҡарағанда яҡшыраҡ. Көҙҙән үк 11000 гектар майҙанда ужым сәселә. Етерлек күләмдә орлоҡ һалына, 2500 гектар ер туңға һөрөлә.\nТәүгеләрҙән булып Башҡортостан\nСаҡмағош районы хужалыҡтарында яҙғы сәсеү эштәре дәррәү башланды. Тәүге көндәрҙән үк 3500 гектарҙа бөртөклө культуралар сәселде лә инде. Шул иҫәптән 1500 гектарҙа – яҙғы бойҙай, 1500 гектарҙа – арпа, 500 гектарҙа – бер йыллыҡ үләндәр. Шулай уҡ 1400 гектарҙа ужым культуралары сәселгән. Райондың баш агрономы Рәсим Хаҡов әйтеүенсә, сәсеү орлоғоноң 19 процентын элита сорты тәшкил итә, ҡалған 81 проценты – репродукциялы.\nХеҙмәт – намыҫ эше ---\nРайон хужалыҡтарында яҙғы баҫыу эштәре уңышлы башланып китте. Был, әлбиттә, район хакимиәтенең, етәкселәрҙең, механизаторҙарҙың фиҙакәр хеҙмәте һөҙөмтәһе.\nБерҙәм көс менән барлығы 6330 тонна минераль ашлама тупланып, гектарына 36 кг ашлама запасы булдырылды, 8624 тонна орлоҡ ағыуланды.\nФән – ул тормоштоң нигеҙе Мәғәриф\nҺуңғы йылдарҙа фәндең әленән-әле йәш көстәр менән тулылана барыуы ҡыуаныслы күренеш. Йәштәр аспирантураға уҡырға инергә, фән менән шөғөлләнергә ынтыла, төрлө ғилми конференцияларҙа, конкурстарҙа ҡатнаша. Шуларҙың береһе – Башҡорт дәүләт университетының физика факультеты аспиранты, Башҡортостан Президенты стипендиаты Тәлғәт Шәрипов. Ҡурған егете 9-сы синыфтан һуң Өфөгә уҡырға килеп, Республика лицей-интернатын – көмөш миҙалға, БДУ-ны ҡыҙыл дипломға тамамлай. Әлеге көндә кандидатлыҡ диссертацияһы өҫтөндә эшләй.\nЙәш ғалим менән әңгәмәбеҙ уның ғилми тикшеренеүҙәре, фән менән ҡыҙыҡһыныусы йәштәр һәм фәндең киләсәге хаҡында.\nАҡылдың артығы юҡ Мәғәриф\n3-сө мәктәптең тантаналар залында бер заман алҡыштарҙан түбә күккә күтәрелә яҙҙы: бында йәш физиктар – һигеҙенсе, туғыҙынсы синыф уҡыусылары эшләгән һауа шары осто! «Физика беҙҙең әйләнә-тирәлә» тип аталған физика секцияһы ултырышында уҡыусылар һыҙмалар яһап, тамашасыларҙың күҙе алдында һауа шарын ҡул аҫтындағы тиерлек материалдарҙан яһанылар һәм ғәмәлдә һынанылар. Иҫәпләүҙәре дөрөҫ булғас ни, шар һауаға күтәрелде! Тулҡынланыуҙан йәш ғалимдарҙың маңлайҙарына хатта тир бәреп сыҡты – бар ғаләм алдында шул ҡәҙәре яуаплы мәлде кисер әле! Ғилми етәкселәре Р. Вәлиева, В. Старожук та уҡыусыларынан кәм тулҡынланманы – был осраҡта уларҙың да бит белем биреү оҫталығы һыналды.\nКире ҡайтырға << 1 442 443 444 445 446 447 448 449 450 796 >> Киләһе бит


Сарман районы — Башҡорт Википедияһы\nСарман муниципаль районы (татар. Сарман районы) — Татарстан Республикаһы районы. Майҙаны — 1385,2 км².\nФәйруша Монасипов (1788 йыл—?), 1812 йылғы Ватан һуғышында һәм Рус армияһының сит илгә 1813—1814 йылдарҙағы походтарында ҡатнашҡан яугир.\nҒөбәйҙулла Яманғолов (1791—?), 1812 йылғы Ватан һуғышында һәм Рус армияһының сит илгә 1813—1814 йылдарҙағы походтарында ҡатнашҡан яугир.\nАзалаковское ауыл биләмәһе\nАлександровское ауыл биләмәһе\nӘлмәт ауыл биләмәһе\nБольшенуркеевское ауыл биләмәһе\nВерхне-Чершилинское ауыл биләмәһе\nИляксазское ауыл биләмәһе\nКавзияковское ауыл биләмәһе\nКарашай-Сакловское ауыл биләмәһе\nЛешев-Тамакское ауыл биләмәһе\nЛякинское ауыл биләмәһе\nМуртыш-Тамакское ауыл биләмәһе\nНовоимянское ауыл биләмәһе\nПетровско-Заводское ауыл биләмәһе\nРангазарское ауыл биләмәһе\nСаклов-Баш ауыл биләмәһе\nСарман ауыл биләмәһе\nСтарокаширское ауыл биләмәһе\nСтаро-Имянское ауыл биләмәһе\nИҫке Минзәләбаш ауыл биләмәһе\nЧукмарлинское ауыл биләмәһе\nШарлиареминское ауыл биләмәһе\nЯнурусовское ауыл биләмәһе\nСармановский район на портале TatCenter.Ru 2011 йылдың 6 ғинуар көнөндә архивланған.\nhttps://ba.wikipedia.org/w/index.php?title=Сарман_районы&oldid=1057059 ҡабул ителгән\nБыл бит һуңғы тапҡыр 09:14 11 август 2021 үҙгәртелгән.


Өфөлә йәш ярымлыҡ балалар өсөн төркөмдәр асыла | ГТРК «Башкортостан» — Новости Уфы и РБ\n16 ноября 2019 — 13:15\nМәктәпкәсә белем биреү йорттарында яслиҙар тергеҙелә. Башҡалала йәш ярымлыҡ кескәйҙәр өсөн тәғәйен төркөмдө тәүгеләрҙән булып Дим районы балалар баҡсалары аса.\nИке йәшлек Стефания иркен өйҙә көн буйы төрлө шөғөл таба. Әсәһе менән ваҡ-төйәк эш менән була. Бала кесе йәштән тиҫтерҙәре менән аралашырға өйрәнергә, йәмғиәткә яраҡлашырға тейеш, ти ҡыҙыҡайҙың ата-әсәһе. Йәш ярымдан өс йәшкә тиклемге бала тәрбиәләгән әсәләрҙең күбеһенең эш урынына ҡайтырға, ғаиләнең финанс мөмкинлектәрен нығытырға ашыҡҡаны ла сер түгел. Балалар баҡсаларында ясли төркөмдәре хәҙер үтенес йә хыял ғына түгел, ә ысынбарлыҡ. Өфөнөң иң тиҙ үҫешкән Дим районындағы 183-сө балалар баҡсаһында ясли төркөмөн асыу сағыу тантанаға әүерелде.\nАта-әсә төркөм бүлмәләре, шарттар менән ҡыҙыҡһынһа, тәрбиәселәр менән танышып-аралашырға ынтылһа, бәләкәстәр уйынсыҡтарға тотона. Һуңғылары эскерһеҙлеге менән хәүеф-хәтәр күрмәһә, тәүгеләре күңелендә шом бар. Ярты быуаттан ашыу файҙаланышта булған баҡсала ясли бүлеген булдырыу байтаҡ сығымдар талап иткән. Өс йәшкә тиклем балаларҙы тәрбиәләүгә ҡағылған бар ҡағиҙәләр ҙә үтәлгән.\nТәрбиәселәргә килгәндә кадрҙар ҡытлығы юҡ. Төркөмдә барыһы егерме бала. Яслиға иҫәп тотоп сиратта торғандарҙың был бер өлөшө генә. “Демография” милли проектын бойомға ашырыу сиктәрендә ясли төркөмдәрен булдырыуға һәр балаға бюджеттан 175 мең һум иҫәбенән аҡса бүленгән. Киләһе аҙнала Дим районындағы тағы ла ике балалар баҡсаһы иң бәләкәстәрҙе ҡабул итергә әҙерләнә. Әле уларҙа бүлмәләрҙе йыһазландырыу эштәре тамамлана.\nЙыл аҙағына тиклем Дим районында йәнә биш ясли төркөмөн асыу көтөлә. Шуларҙың икәүһе бына ошо, быйыл декабрь айында файҙаланыуға тапшырыласаҡ, өр-яңы балалар баҡсаһында.


—тиҙәр ҡыҙҙары Рәмилә Нурғәле ҡыҙы Дәүләтбаева хаҡында. Оло йѳрәкле, тормош һынауҙары алдында бѳгѳлѳп тѳшмәгән маҡтаулы әсәләрҙең береһе Баймаҡ районының Әбдрәхмән ауылында йәшәй.\nРәмилә Нурғәле ҡыҙы сығышы менән Иҫке Сибай ауылынан. Тыуған ауылында урта мәктәпте тамамлағас, Бәләбәй ҡалаһында киномеханик һѳнәрен үҙләштерә. Йәш белгесте Баймаҡ районының Әбдрәхмән ауылына эшкә ебәрәләр. Ошонда ул үҙенең буласаҡ тормош иптәшен—Дәүләтбаев Рәйес Ишмырҙа улын осрата. Шулай итеп, йәш, матур ғаилә барлыҡҡа килә. Тормоштарын йәмләп бер-бер артлы ѳс ҡыҙ—Таңсулпан, Таңһылыу һәм Әдилә тыуа. Атай кеше һәр ваҡыт ғаиләһен беренсе урынға ҡуя, ҡатыны һәм ҡыҙҙары ѳсѳн ѳҙѳлѳп тора. Әммә кѳтмәгәндә Рәйес ағай фажиғәле вафат була. 36 йәшлек ҡатын ѳс бала менән тол ҡала. Рәмилә Нурғәле ҡыҙы тормоштоң аяуһыҙ һынауы алдында һынмау, бѳгѳлѳп тѳшмәү ѳсѳн үҙендә артабан йәшәргә кѳс таба, үҙен тулыһынса балаларына арнай. Ҡыҙҙарын уҡытып кеше итеү, үҙ аллы тормошҡа баҫтырыу ѳсѳн бар кѳсѳн һала. Хаҡлы ялға сығыр алдынан ике йыл почтала эшләп ала. Был эшен дә яратып, күңел биреп башҡара ул, шуға күрә лә ауылдаштарынан тик рәхмәт һүҙҙәре генә ишетеп ҡыуана.\n—Әсәйебеҙҙең бер ваҡытта ла тѳшѳнкѳлѳккә бирелмәүе, һәр эште уйлап, аҡыл менән хәл итеүе һоҡландыра. Ул булғанға, тормошобоҙ йәмле, тыуған йортобоҙҙа һәр саҡ ҡот уйнап тора. Ҡасан ҡайтып инһәк тә әсәйебеҙ беҙҙе ихлас күңел, ризыҡ тулы ѳҫтәл менән ҡаршы ала, изге фатихаларын биреп оҙатып ҡала. Уның менән аҙымдарыбыҙ ышаныслы, иртәгәһе кѳнѳбѳҙ яҡты һәм нурлы,—ти Рәмилә апайҙың кесе ҡыҙы Әдилә ҡәҙерле кешеһе хаҡында.\nРәмилә Нурғәле ҡыҙы—бѳгѳн бер ейәненә, ѳс ейәнсәренә һѳйѳклѳ ѳләсәй. Уларҙы үҫтерешеүгә ваҡытын да, наҙын да йәлләмәй. Ә ҡыҙҙары әсәләренә сикһеҙ рәхмәтле. Рәхимле, рәхмәтле балалар үҫтереү—һәр әсә ѳсѳн иң ҙур шатлыҡ, иң оло ғорурлыҡтыр ул. Ошо кѳндәрҙә үҙенең тыуған кѳнѳн билдәләгән ҡәҙерле әсәләрен ҡыҙҙары ихлас күңелдән ҡотлап, шулай уҡ яҙҙың гүзәл байрамы—8 Март менән тәбрикләп, уға иң изге теләктәрен еткерә, һаулыҡ, именлек, бәрәкәтле матур ғүмер теләй.


Даими хәстәрлек күрһәтелә » Башҡортостан гәзите\nДаими хәстәрлек күрһәтелә\n13-12-2016, 02:29 // Социаль мәсьәлә // Баҫып сығарырға\nРәсәй Социаль страховка фондының Башҡортостан буйынса төбәк бүлексәһендә производствола зыян күргән кешеләргә заказ буйынса эшләнгән һәм махсус ҡорамалдар менән йыһазландырылған “Лада Гранта” автомобилдәре тапшырылыуы хаҡында хәбәр иткәйнек.\nДөйөм алғанда, быйыл республиканың төрлө төбәктәрендә йәшәгән 36 кеше социаль реабилитация маҡсатында бүленгән транспорт сараһын алыу бәхетенә өлгәшкән. Автомобиль – зыян күреүселәрҙең йәшәү сифатын яҡшыртыусы, мөмкинлеге сикләнгән кешеләрҙең тормошон тулыландырыусы ғәмәл. Мәҫәлән, үҙенә тәғәйенләнгән автомобиль артынан Бөрйән районынан килгән Бирғәле Ғиззәтуллинды алайыҡ. Ҡасандыр ул колхозда баш энергетик булып эшләгән, эш ваҡытында юл-транспорт ваҡиғаһына эләгеп аяҡһыҙ ҡалған, әле протез ҡуллана.\n– Балаларым, ейәндәрем Башҡортостандың төрлө төбәктәрендә йәшәй, уларға йыш барып йөрөйөм. Уңайлы автомобиль сәйәхәттәремде күпкә еңеләйтә. Был юлы шундай шәп автомобиль тапшырҙылар – ҡыуанып бөтә алмайым. Социаль фонд тарафынан даими хәстәрлек тоям, ҙур рәхмәт, – тине Бирғәле ағай.\nАвтомобиль менән тәьмин итеү – производстволағы бәхетһеҙ осраҡ арҡаһында йәрәхәт алыусыларҙы социаль реабилитациялауҙың бер төрө. Уны юллау өсөн медицина-социаль экспертиза яһаусы учреждениеның һығымтаһы булыуы мотлаҡ. Дөйөм алғанда, әлеге ваҡытта республикала 9 меңдән ашыу кеше Рәсәй Социаль страховка фондының Башҡортостан буйынса төбәк бүлексәһенең производствола бәхетһеҙ осраҡтан һәм һөнәри ауырыуҙарҙан страховкалау буйынса мотлаҡ түләүҙәр иҫәбенән страховка пособиеларын ала.\nПроизводствола зыян күреп, мөмкинлеге сикләнгән кешеләр транспорт сараһын ете йылға бер яңыртыу хоҡуғына эйә. Шулай уҡ инвалидтарҙың квартал һайын автомобилде бушлай ремонтлау, яғыулыҡ менән тәьмин итеү өсөн билдәле күләмдә аҡсалата компенсация алыу хоҡуғы бар.\nӘйткәндәй, был ғәмәл Рәсәйҙә 2001 йылдан алып башҡарыла. Ошо йылдар эсендә Башҡортостанда производствола йәрәхәт алып, һаулығы зыян күреүселәргә 164,7 миллион һумлыҡ 980 автомобиль тапшырылған, шул иҫәптән ҡайһы берәүҙәр икенсе һәм өсөнсө тапҡыр транспорт сараһын яңыртҡан.\nРәсәй Социаль страховка фондының Башҡортостан буйынса төбәк бүлексәһе мәғлүмәттәренән.


Материалы за Январь 2015 года » Страница 2 » Табын\nЛайыҡлы ҡаршыларға әҙерләнәбеҙ\nҮҫеп килеүсе йәш быуында илһөйәрлек рухы тәрбиәләү бөгөнгө йәштәр сәйәсәтендә мөһим урын тота һәм был тәңгәлдә мәғариф системаһы ҙур роль уйнай.\nӘсәләр көттөләр улдарын\n9 Май яҡынлашҡан һайын Бөйөк Еңеүҙең әйтеп бөтөрә алмаҫлыҡ ҙур ауырлыҡтар аша яуланғанын, тарихи әһәмиәтен йәштәргә күберәк аңлатырға тейешбеҙҙер. Бигерәк тә бөгөнгө мәғлүмәт каналдары аша тарихты боҙоп күрһәтеүҙәр, ысынбарлыҡты инҡар итеүҙәр йышайған мәлдә дөрөҫлөк менән таныштырыу көнүҙәк булып ҡала. Тылдағыларҙың Еңеүгә булған ынтылышы, өмөт-ышаныстары, уларҙың ауыр хеҙмәте онотолорға тейеш түгел.\nСоветтар Союзы заманында орден һәм миҙалдарҙың, Маҡтау ҡағыҙҙарының, бүләктәрҙең баһаһы юғары була торғайны. Наградалар илебеҙ байлығын, иҡтисадын, ауыл хужалығын үҫтереүҙә юғары хеҙмәт ҡаҙаныштары күрһәткән иң-иң алдынғыларға ғына бирелә ине. Биш йылға бер тапҡыр, халыҡ хужалығын үҫтереүҙең биш йыллыҡ планы үтәлеше һөҙөмтәләре менән генә.\nХәҙер наградаларҙы, маҡтаулы исемдәрҙе күпләп тараталар, бәҫен, баһаһын төшөрҙөләр.\nУҙған быуаттың етмешенсе йылдарында хеҙмәт алдынғыларын наградалау өсөн "Хеҙмәт даны” ордены булдырылғайны. Ордендың өс дәрәжәһе менән дә наградланған кеше Социалистик хеҙмәт Геройы исеменә тиңләшә ине.\nСоветтар Союзы тарҡалғанға тиклем ҡыҫҡа ғына арауыҡта күп кенә хеҙмәт батырҙары ошо орден менән наградланды. "Йондоҙ” колхозында "Хеҙмәт даны” орденын 3 кеше алды. Яҙасаҡ һүҙҙәрем шуларҙың береһе Зәйнулла Һәҙиәт улы Фәтҡолов тураһында.\n21 января 2015 йыл | Уңғандарыбыҙ\nҮҫеп килгән йәш быуынға белем һәм тәрбиә биреүҙә оҙаҡ йылдар намыҫлы, әүҙем эшләгәндәре өсөн:


Тағы ла шул киҫкен торлаҡ мәсьәләһе...\nБөгөн бер нисә тиҫтә йылға кредит кабалаһына батып, фатир һатып алырғамы әллә ситтән ярҙамһыҙ йорт һалырғамы - күптәребеҙ өсөн был фантастика өлкәһенән. Республикала файҙаланыуға тапшырылған "квадраттар" һаны йылдан-йыл артыуға ҡарамаҫтан, торлаҡ шарттарын яҡшыртыуға мохтаж булыусылар элеккесә бик күп. Халыҡ үҙ торлаҡ шарттарын бик тә яҡшыртыр ине лә, әлеге лә баяғы, кеҫә яғы таҡыр. Торлаҡҡа хаҡтар хәҙер сиктән тыш юғары...\n- Башҡортостандың Төҙөлөш, архитектура һәм транспорт министрлығы эшен ҡәнәғәтләнерлек түгел, тип танырға кәрәк, - тине БР Хөкүмәте Премьер-министры Раил Сарбаев. - Ғөмүмән, беҙҙә торлаҡ төҙөлөшө буйынса һорауҙар бик күп, әммә министрлыҡта Башҡортостанда фатир хаҡы ни өсөн юғары булыу сәбәбен аныҡ ҡына аңлата алмайҙар. Минең фекеремсә иһә, төп сәбәп киң масштабтағы коррупцияға һәм ер участкалары биреүҙәге аңлашылмаусанлыҡтарға ҡайтып ҡала.\nӨфөлә бөгөн ер участкаһы алып булмай, тип әйтергә мөмкин, тип дауам итә Раил Сарбаев. Беҙ бер нисек тә бының асылына төшөнөп етә алмайбыҙ. Кешеләр Өфө эргәһендә ер участкаһы алып, төҙөй башлау өсөн йылдар буйына йөрөргә мәжбүр. Ә шул уҡ ваҡытта республиканың Торлаҡ төҙөлөшө фонды ҡарамағындағы ер участкаларының 80 проценты - "үле". Төҙөлөш унда әле булһа башланмаған. Кем өсөн улар йыйылалыр?..\nПремьер-министр фекеренсә, Төҙөлөш министрлығының тағы бер мөһим етешһеҙлеге - Өфө районының генераль планы булмауында, әле булһа кәрәкле документация йыйылмаған, территориаль төҙөлөштәр схемаһы, ер менән файҙаланыу ҡағиҙәләре юҡ.\nӘйткәндәй, территориаль планлаштырыу схемалары Башҡортостандың 48 районында ғына һәм бөтә ҡалаларында бар, әммә яртыһының тиерлек күптән иҫкергән инде. Генпландар менән дә шул уҡ хәл. Эйе, улар республиканың бөтә төбәктәрендә лә бар, ләкин уларға төҙәтеүҙәр ваҡытында индерелмәй. Ә ҙур ҡалалар йылдам темптар менән төҙөлә бит.\nЕр менән файҙаланыу ҡағиҙәләре Башҡортостандың ете ҡалаһында һәм 15 районында ғына бар. Ә бит бик тиҙҙән (2010 йылдан) ер менән бер операцияны ла үрҙә телгә алынған документтарҙан тыш үткәреп булмаясағын барыбыҙ ҙа бик яҡшы беләбеҙ. Ваҡыт бик аҙ ҡалды, ә тәртипһеҙлек аҙым һайын, тигән һүҙҙәр яңғыраны Республика йортонда.\n- Ашығыс рәүештә Өфө районының генпланын әҙерләргә кәрәк, - тине Сарбаев. - Беҙҙә торлаҡты сафҡа индереү буйынса күрһәткестәр бик насар. Силәбе лә, Ырымбур ҙа беҙҙе уҙып китте, ә Екатеринбург кеүек ҙур ҡала тураһында әйтеп тораһы ла юҡ. Әгәр "Мәғариф" милли проектын тормошҡа ашырыу буйынса беҙ Рәсәй төбәктәре араһында беренсе урынды биләһәк, ә "Сәләмәтлек" милли проекты буйынса тәүге бишәүгә инһәк, "Рәсәй граждандарына - арзан һәм уңайлы торлаҡ" буйынса инде 63-сө урындабыҙ. "Ни өсөн?" тигән һорау тыуа. Бындай артта ҡалыуҙың сәбәбе ниҙә?\nЫсынлап та, ни өсөн беҙ артта? Күп төҙөйбөҙ ҙә кеүек, хатта ҡайһы бер бәхетлеләр бушлай фатир ҙа ала, төбәктә социаль торлаҡ та бүленә, шулай ҙа күптәргә фатирлы булыу бәхете йылмаймай.\nБР төҙөлөш, архитектура һәм транспорт министры урынбаҫары Хәлит Мәхмүдов әйтеүенсә, былтыр файҙаланыуға тапшырылған 1,856 миллион квадрат метр торлаҡтың 190 мең торлаҡ "квадраты" социаль торлаҡ өлөшөнә тура килә. Дөрөҫөн әйткәндө, мохтаж булыусылар диңгеҙе өсөн был һан нимә инде? Дөйөм торлаҡ майҙанын индереү генә түгел, социаль фатирҙар буйынса әйләнеште көсәйтеү ҙә яҡшы булыр ине.\nБыйылғы йыл "планка"һы - 2,2 миллион торлаҡ "квадраты"н файҙаланыуға тапшырыу. Бынан күпмеһе социаль торлаҡҡа бүленер, әлегә билдәһеҙ. Шуныһы ғына билдәле: 2008 йылда торлаҡ төҙөлөшөн финанслауға республика бюджетынан 1,07 миллиард һум бүленгән һәм тағы өҫтәмә рәүештә 1,5 миллиард һум бүленәсәк. Быйыл БР торлаҡ төҙөлөшөнә һалыуҙар күләме 3,6 миллиард һум тәшкил итәсәк.\nХәлит Мәхмүдов әйтеүенсә, өҫтөнлөклө йүнәлештәрҙең береһе булып аҙ ҡатлы төҙөлөштө үҫтереү торорға тейеш. Ул индерелгән торлаҡ күләмен арттырыуға булышлыҡ итеү генә түгел, уның үҙҡиммәтен һиҙелерлек кәметә лә.\nБынан тыш, күпләп шәхси торлаҡ төҙөлөшө урындарына инженер коммуникацияларын үткәреү өсөн республика бюджетынан 2008 йылда 300 миллион һум аҡса бүленде. Был да ер участкаһы алып, төҙөй башлаусылар өсөн яҡшы ярҙам бит.\nШулай уҡ йәш ғаиләләргә ярҙам тураһында ла әйтеп китергә кәрәк. 2003 йылдан 2007 йылға тиклем "Торлаҡ" Федераль маҡсатлы программаһының "Йәш ғаиләләрҙе торлаҡ менән тәьмин итеү" ҡушымта программаһын тормошҡа ашырыуға ярашлы, ете меңдән ашыу йәш ғаилә үҙ торлаҡ шарттарын яҡшырта алды. Хәлит Мәхмүдовтың мәғлүмәттәрен иҫәпкә алғанда (торлаҡ шарттарын яҡшыртыуға мохтаж 200 мең ғаиләнең 90 меңе - йәштәр), минеңсә, был һан ҙур түгел. Бындай темптар менән барһаҡ, бөтә йәштәрҙе лә урынлаштырып бөтөрөү өсөн нисә йыл төҙөргә кәрәк буласаҡ әле? Ул ваҡытҡа уларҙың инде ейәндәре тыуып бөтмәһен...\nӘ бына "Ауылды социаль үҫтереү" программаһына ярашлы, һуңғы биш йылда 4290 ғаилә үҙ фатир мәсьәләһен хәл итте. Быйыл бындай ғаиләләр 1150-гә артасаҡ. Башҡортостандың ауыл халҡы өсөн торлаҡ шарттарын яҡшыртыуға 656 миллион һум аҡса бүленәсәк.\nКүреүегеҙсә, торлаҡ проблемаһы әле оҙаҡ актуаль булып ҡалыуы мөмкин. Бигерәк тә республика Торлаҡ министрлығы яғынан билдәле бер ҡарашты иҫәпкә алғанда. Етмәһә, Башҡортостан "фатир" милли проекты буйынса үҙенә тейешле аҡсаның 70 процентын ғына үҙләштерә. Ошондай аҡсалата средстволарҙы үҙләштермәү айырыуса Башҡортостан райондарына хас. Үрҙә әйтелгәндәргә таянып, БР Хөкүмәте Премьер-министры Төҙөлөш, архитектура һәм транспорт министрлығына башҡарылған һәм алдағы эштәр буйынса тулы мәғлүмәт әҙерләүгә бер ай ваҡыт бирҙе.


25 Декабрь 2017, 12:37\nБөтә Рәсәй мәҙәниәт акцияһы сиктәрендә Шаран тарих тыуған яҡты өйрәнеү музейында ҡыҙыҡлы саралар үтте.\nАкцияның “Халыҡтар дуҫлығында – тыуған яҡ берҙәмлеге” тип исемләнгән өсөнсө блогы – толерантлыҡ кисәһендә район башҡорттары ҡоролтайы башҡарма комитеты рәйесе Зиниә Диярова уҡыусыларға башҡорт халҡының милли кейемдәре, ҡатын-ҡыҙҙар кейемдәренең төрлөлөгө тураһында һөйләне. Элек башҡорт ҡатын-ҡыҙы-ның кейемдәре буйынса уның ҡайһы ырыуҙан булыуын һәм ҡайҙа йәшәүен генә түгел, ә уның социаль статусы (кейәүҙәме-түгелме), ғаи-\nләһенең финанс хәле тура-һында ла белгәндәр.\nТуймазы ҡалаһынан Зөлфиә Краснова беҙҙең яҡта йәшәүсе башҡорт ҡатын-ҡыҙҙары күл-дәген яңыртып теккән. Зиниә Әнүәр ҡыҙы башҡорт ҡатын-ҡыҙҙарының байрам кейеме, баш кейеме һәм биҙәнеү әйберҙәре тураһында видеопрезентация күрһәтте. Татар, сыуаш, мари һәм рус милләттәре вәкилдәре сығышы ла фәһемле булды. Акция ҡунаҡтары Шаран районында күпләп йәшәүсе халыҡтарҙың ғөрөф-ғәҙәттәре һәм йолалары тураһында күп яңылыҡ белде.


12 декабрь — Башҡорт Википедияһы\n12 декабрь Викимилектә\n12 декабрь — григориан стиле буйынса йылдың 346-сы көнө (кәбисә йылында 347-се). Йыл тамамланыуға 19 көн ҡала.\nБМО: Нейтралитет көнө.\nЕр: Хор сәнғәте көнө (декабрҙең икенсе йәкшәмбеһе).\nРок-музыка жанры Хеви-метал көнө.\nҠаҙағстан: Таможня хеҙмәткәрҙәре көнө.\nКения: Бойондороҡһоҙлоҡ көнө.\nҠырғыҙстан: Милли әҙәбиәт көнө.\nРәсәй: Конституция көнө.\nБөтә Рәсәй ҡабул итеү көнө.\nТөркмәнстан: Нейтралитет көнө.\nҠаҙағстан: Таможня органдары хеҙмәткәрҙәре көнө.\nУкраина: Ҡоро ер ғәскәрҙәре көнө.\n1911: Һиндостан баш ҡалаһы Калькуттанан Делиға күсерелә.\n1955: эшселәр ҡасабаһы Братск ҡала статусы ала.\n1989: СССР халыҡ депутаттарының II съезы асыла\n1991: РСФСР етәкселеге «СССР ойоштороу тураһындағы 1922 йыл килешеүен ғәмәлдән сыҡҡан» тип иғлан итә һәм СССР Юғары Советынан үҙ депутаттарын саҡыртып ала.\n1993: Берҙәм тауыш биреү һөҙөмтәһендә Мортаза Рәхимов Башҡортостан Республикаһының тәүге Президенты итеп һайлана.\n1993: Рәсәй Федерацияһының яңы Конституцияһы ҡабул ителә.\nМонастырский Вадим Наумович (1945), музыкант-пианиносы, педагог. 1970—1987 йылдарҙа хәҙерге Заһир Исмәғилев исемендәге Өфө дәүләт сәнғәт институты уҡытыусыһы. С. Рубин исемендәге Йәрүсәлимузыка һәм бейеү академияһы профессоры, һәләтле балалар өсөн музыка пансионына нигеҙ һалыусы. Башҡорт АССР-ының атҡаҙанған артисы (1977).\nЛущикова Алевтина Васильевна (1950), мәғариф ветераны. 1985—2014 йылдарҙа Иглин районының Оло Теләк ауылындағы В. Лесунов исемендәге мәктәптең математика уҡытыусыһы, директоры. Башҡортостан Республикаһының атҡаҙанған уҡытыусыһы. Сығышы менән ошо ауылдан.\nМатвеев Олег Владимирович (1965), Рәсәйҙең ғалим-тарихсыһы. 1992 йылдан Кубань дәүләт университеты уҡытыусыһы, 2009 йылдан университеттың Рәсәй тарихы кафедраһы профессоры. Тарих фәндәре докторы (2009). «Кубань казактар хоры» Дәүләт ғилми-ижади учреждениеһының Ғилми-тикшеренеү үҙәгенең төп ғилми хеҙмәткәре. «Ҙур Рәсәй энциклопедияһы» авторҙарының береһе. Сығышы менән Стәрлетамаҡ ҡалаһынан.\nАсҡаров Сәлимгәрәй Сәхибгәрәй улы (1936—8.03.1991), хеҙмәт алдынғыһы. 1960—1991 йылдарҙа Стәрлетамаҡ синтетик каучук заводы аппаратсыһы, смена начальнигы, инженер-технологы, 1979—1987 йылдарҙа бүлек начальнигы. Социалистик Хеҙмәт Геройы (1976).\nКарабатова Нина Александровна (1941), педагогик хеҙмәт ветераны. 1967 йылдан Балаҡатай районы Нөгөш һигеҙ йыллыҡ мәктәбенең география уҡытыусыһы, 1975—1980 һәм 1986—1987 йылдарҙа мәктәп директоры; 1983—1986 йылдарҙа Нөгөш ауыл Советы башҡарма комитеты рәйесе. Башҡортостан Республикаһының атҡаҙанған уҡытыусыһы (1994). Сығышы менән ошо ауылдан.\nНасыров Хафиз Харис улы ( 1941), хеҙмәт ветераны. 1964—1987 һәм 1991—2001 йылдарҙа Учалы тау-байыҡтырыу комбинаты водителе, 1987—1990 йылдарҙа — партбюро секретары. СССР-ҙың почётлы таусыһы, Хеҙмәт Ҡыҙыл Байраҡ ордены кавалеры. Учалы ҡалаһы һәм Учалы районының почётлы гражданы (1988). Сығышы менән шул уҡ райондың Мансур ауылынан.\nФазлиәхмәтов Фәйзулла Зәкиулла улы (1941), һаулыҡ һаҡлау өлкәһе ветераны. 1984—2001 йылдарҙа Күмертау үҙәк район дауаханаһының баш табибы. Рәсәй Федерацияһынең (2000) һәм Башҡортостан Республикаһының атҡаҙанған табибы.\nШәүәлиев Әхәт Сәғәҙәтгәрәй улы (1941—15.06.2005), хеҙмәт алдынғыһы. 1969—1998 йылдарҙа Салауат нефть химияһы комбинаты һәм «Салауатнефтеоргсинтез» берекмәһе слесары. Хеҙмәт Ҡыҙыл Байраҡ (1986) һәм «Почёт Билдәһе» (1980) ордендары кавалеры. Сығышы менән хәҙерге Башҡортостан Республикаһының Стәрлетамаҡ районы Латип ауылынан.\nӘсхәҙуллин Фидус Фәйез улы (1941), хеҙмәт ветераны. 1973—1990 йылдарҙа «Арктика», 1990—2004 йылдарҙа «Таймыр» атом боҙватҡыстарының өлкән мастеры. Социалистик Хеҙмәт Геройы (1977), СССР-ҙың почётлы полярнигы (1977).\nЧекмарёв Әлим Рәүил улы (1957), Бөрө үҙәк район дауаханаһының баш табип урынбаҫары, Башҡортостан Республикаһының атҡаҙанған табибы.\nСитдиҡова Әҙиә Хәбибулла ҡыҙы (1913—29.05.2000), рәссам. 1964 йылдан СССР Рәссамдар союзы ағзаһы. Башҡорт АССР‑ының халыҡ рәссамы (1983). Башҡортостан Республикаһының Салауат Юлаев исемендәге дәүләт премияһы лауреаты (1993).\nСиницын Василий Иванович (1918—14.10.1971), Бөйөк Ватан һуғышында ҡатнашҡан хәрби хеҙмәткәр, осоусы, гвардия капитаны. Советтар Союзы Геройы (1945).\nШумейко Григорий Григорьевич (1923—1977), Бөйөк Ватан һуғышында ҡатнашҡан хәрби хеҙмәткәр, танк взводы командиры (1945). Артабан юғары хәрби училище уҡытыусыһы, гвардия полковнигы (1966). Советтар Союзы Геройы (1945). Сығышы менән Стәрлетамаҡ ҡалаһынан.\nРизуанова Хәтижә Йәғәфәр ҡыҙы (1933—7.06.1999), мәғариф ветераны, математика буйынса методик әсбаптар һәм шиғыр китаптары авторы. СССР-ҙың (1977) һәм Башҡорт АССР-ының мәғариф отличнигы (1963).\nРауил Бикбаев (1938—23.04.2019), шағир, әҙәбиәт белгесе, йәмәғәт эшмәкәре. 1966 йылдан СССР Яҙыусылар союзы ағзаһы. 1995—2011 йылдарҙа Башҡортостан Яҙыусылар союзы идараһы рәйесе, 2008—2013 йылдарҙа Башҡортостан Республикаһының дүртенсе саҡырылыш Дәүләт Йыйылышы — Ҡоролтай депутаты, Мәғариф, фән, мәҙәниәт, спорт һәм йәштәр эштәре буйынса комитет рәйесе. Башҡортостан Фәндәр академияһының мөхбир ағзаһы (2008), филология фәндәре докторы (1996). Башҡортостандың халыҡ шағиры (1993), Башҡортостан Республикаһының атҡаҙанған фән эшмәкәре (1997), Сыуаш Республикаһының атҡаҙанған мәҙәниәт хеҙмәткәре (2003). Башҡортостан Республикаһының Салауат Юлаев исемендәге дәүләт премияһы (1989) һәм республика комсомолының Ғәлимов Сәләм исемендәге премияһы (1970), шулай уҡ Рәми Ғарипов (1992) һәм З. Биишева (2003) исемендәге премиялар лауреаты. Почёт (2009), Дуҫлыҡ (2000), «Башҡортостан Республикаһында күрһәткән хеҙмәттәре өсөн» (2008) һәм Салауат Юлаев (2003) ордендары кавалеры. Өфө ҡалаһының почётлы гражданы (1999).\nҒәйфуллина Рәмзиә Мөҙәрис ҡыҙы (1938), малсылыҡ алдынғыһы. 1954—1962 йылдарҙа Туймазы районының А. Матросов исемендәге колхозында сусҡа ҡараусы, 1962—1970 йылдарҙа — комплекслы бригада бригадиры, 1971—1974 йылдарҙа һөт-тауар фермаһы мөдире, 1977— 1993 йылдарҙа — зоотехник. Социалистик Хеҙмәт Геройы (1960).\nРаянов Фәнис Мансур улы (1938), хоҡуҡ белгесе, юғары мәктәп эшмәкәре. Башҡортостан Республикаһы Фәндәр академияһының мөхбир ағзаһы (1995), юридик фәндәр докторы (1982), профессор (1983), Башҡорт АССР-ының атҡаҙанған фән эшмәкәре (1984), Рәсәй Федерацияһы почётлы юғары профессиональ белем биреү хеҙмәткәре (1998).\nҮҙәнбаев Шәмсетдин Ибраһим улы (1938), партия һәм хужалыҡ эшмәкәре, элемтә хеҙмәте ветераны. 1982—1989 һәм 1992—2001 йылдарҙа Баймаҡ районы элемтә үҙәге начальнигы. Башҡортостандың атҡаҙанған элемтәсеһе, «Почёт Билдәһе» ордены кавалеры. Сығышы менән хәҙерге Башҡортостан Республикаһының Баймаҡ районы Түбә ауылынан.\nХәлиуллин Мәғсүм Иҙрис улы (1938), ауыл хужалығы ветераны, Шаран районының «Правда» колхозының элекке механизаторы. Башҡорт АССР-ының атҡаҙанған ауыл хужалығы хеҙмәткәре. Сығышы менән хәҙерге Башҡортостан Республикаһының Шаран районы Ерекле ауылынан.\nМаксимова Татьяна Константиновна (1919—25.08.1983) педагог, йәмәғәтсе. 1942—1974 йылдарҙа Бәләбәй ҡалаһының 1-се урта мәктәбе уҡытыусыһы. РСФСР мәктәбенең атҡаҙанған уҡытыусыһы (1963), «Почёт Билдәһе» ордены кавалеры, ҡаланың почётлы гражданы (1981). Сығышы менән Бәләбәй ҡалаһынан.\nЩеглов Николай Константинович (1929), хужалыҡ эшмәкәре. 1959—1984 йылдарҙа Өфө быяла-сүс туҡымалары заводы директоры. Хеҙмәт Ҡыҙыл Байраҡ, Халыҡтар Дуҫлығы һәм «Почёт Билдәһе» ордендары кавалеры.\nЕрмилов Олег Михайлович (1949), ғалим-тау инженеры. 2000 йылдан И. М. Губкин исемендәге Рәсәй дәүләт нефть һәм газ университеты уҡытыусыһы. Рәсәй Фәндәр академияһының мөхбир ағзаһы (2000), техник фәндәр докторы (1991) профессор (1995). Рәсәй Федерацияһының атҡаҙанған фән эшмәкәре (1997), газ сәнәғәте отличнигы (1991), газ сәнәғәтенең почётлы хеҙмәткәре (2004) һәм Дәүләт премияһы (1998) лауреаты; Рәсәй Федерацияһы Хөкүмәтенең Фән һәм техника өлкәһендәге премияһы (2002), Ленин комсомолы премияһы (1981) һәм И. М. Губкин исемендәге премия (2010) лауреаты.\nДринфельд Владимир Гершонович (1954), СССР, Украина һәм Америка ғалим-математигы. 1978—1981 йылдарҙа Башҡорт дәүләт университеты уҡытыусыһы. Физика-математика фәндәре докторы (1988). Филдс премияһы лауреаты (1990), Чикаго университетының атҡаҙанған профессоры һәм АҠШ-тың Милли фәндәр академияһы ағзаһы (2016), Украина Милли фәндәр академияһының ағза-корреспонденты. Сығышы менән хәҙерге Украинаның Харьков ҡалаһынан.\nКүскилдин Рәйес Әхмәтша улы (1954), ғалим-инженер-механик, хужалыҡ һәм йәмәғәт эшмәкәре. 1997 йылдан «Газ-Сервис» асыҡ акционерҙар йәмғиәтенең генераль директор урынбаҫары — баш инженеры. Башҡортостан Республикаһының 4-се саҡырылыш (2008—2013) Дәүләт Йыйылышы — Ҡоролтай депутаты. Техник фәндәр докторы (2006). Рәсәй Федерацияһы газ сәнәғәтенең почётлы хеҙмәткәре (2005), Башҡортостан Республикаһының атҡаҙанған нефтсеһе (2001), Салауат Юлаев ордены кавалеры (2009), Ғафури районының почётлы гражданы (2013).\n12 декабрҙә тыуғандар\n1774: Уильям Генри, Англия химигы.\n1766: Николай Карамзин, Рәсәй империяһы яҙыусыһы.\n1799: Карл Павлович Брюллов, Рәсәй империяһы рәссамы.\n1821: Гюстав Флобер, Франция прозаигы, реалист.\n1863: Эдвард Мунк, Норвегия рәссамы.\n1905: Василий Гро́ссман, СССР яҙыусыһы.\n1924: Исаак Каплан, СССР һәм Рәсәйҙең кино рәссамы.\n1925: Владимир Шаинский, СССР һәм Рәсәй композиторы.\n1928: Сыңғыҙ Айытматов, СССР һәм Ҡырғыҙстан яҙыусыһы.\n1929: Джон Осборн, Англия драматургы.\n1941: Виталий Соломин, СССР һәм Рәсәй театр һәм кино актёры.\n1954: Драган Василькович, Сербияның сәйәси һәм хәрби эшмәкәре.\n12 декабрҙә вафат булғандар\n1766: Иоганн Кристоф Готшед, Германия ғалимы.\n1792: Денис Фонвизин, Рәсәй империяһы яҙыусыһы.\n2003: Гейдар Алиев, Әзербайжандың 1993—2003 йылдарҙағы президенты.\n↑ Энциклопедический словарь «История Отечества с древнейших времён до наших дней» 2008 йылдың 2 октябрь көнөндә архивланған.\n↑ Энциклопедический словарь «История Отечества с древнейших времён до наших дней»(недоступная ссылка)\nhttps://ba.wikipedia.org/w/index.php?title=12_декабрь&oldid=1101353 ҡабул ителгән\nБыл бит һуңғы тапҡыр 06:25 12 декабрь 2021 үҙгәртелгән.


Республикала йәш ғаиләләр дәүләт ярҙамы иҫәбенә торлаҡ шарттарын яҡшырта // Йәмғиәт | новости башинформ.рф\nРеспубликала йәш ғаиләләр дәүләт ярҙамы иҫәбенә торлаҡ шарттарын яҡшырта\n15:33, 1 октября 2015 Йәмғиәт\nӨФӨ, 2015 йыл, 1 октябрь. /«Башинформ» мәғлүмәт агентлығы, Әлим Фәйезов/.\nБашҡортостанда йәш ғаиләләр дәүләт ярҙамы программаһы буйынса торлаҡ шарттарын яҡшырта. Кисә Туймазы районы хакимиәтендә йәштәргә торлаҡ һатып алыуға йәки төҙөүгә социаль түләү тураһында таныҡлыҡтар тапшырылды. Документ 27 йәш ғаиләгә бирелде, шуларҙың 23-ө — күп балалы. Таныҡлыҡтар тапшырып, район башлығы Айҙар Суфиянов, йәш ғаиләләр дәүләт ярҙамы программаһы буйынса торлаҡ алыу мөмкинлегенә эйә була, тип билдәләне.\nТорлаҡ мәсьәләһен хәл итеү йәштәрҙең районда ҡалыуына булышлыҡ итә. 2014-2015 йылдарҙа 53 йәш ғаилә торлаҡ шарттарын яҡшыртҡан. «Торлаҡ» федераль маҡсатлы программаһы сиктәрендә 23 ғаиләгә — социаль түләүҙәр, 30 ғаиләгә бала тыуғанда түләнә торған пособие бирелгән, тип хәбәр иттеләр Туймазы районы хакимиәтендә.\nТеги: йәштәргә торлаҡ,дәүләт ярҙамы


Материалы за Май 2014 года » Страница 5 » Табын\n“Рәсәй Һаҡлыҡ банкы” кубогына спорт ярыштары үтте\n21 мая 2014 йыл | Спорт\nАпрель аҙағында "Еҙем” физкультура-һауыҡтырыу комплексында райондың ойошма-учреждениелары араһында "Рәсәй Һаҡлыҡ банкы” ААЙ-е кубогына спорт ярыштары үтте. Спорт байрамын "Рәсәй Һаҡлыҡ банкы” ААЙ-енең Башҡортостан 8598-се һанлы Стәрлетамаҡ бүлексәһе (идаралыҡ хоҡуғында) һәм Ғафури район хакимиәте ойошторҙо.\nИр аҫылы эштә беленә\n21 мая 2014 йыл | Йәмғиәт\nҒафури районында гүзәл тәбиғәт ҡосағында урынлашҡан ауылдар байтаҡ. Ҡауарҙы - тап шундайҙарҙың береһе. Йәй булһынмы, ҡышмы, көҙмө, яҙмы - был яҡтар күңелгә яҡын, кешеләрҙе үҙенә йәлеп итеп, саҡырып тора.\nЕңеү байрағын ҡаршылайбыҙ\n21 мая 2014 йыл | Яңылыҡтар\n23 майҙа Красноусолға Еңеү байрағы килтереләсәк\n69 йыл элек, Берлиндың үҙәге өсөн ҡаты алыштар барышында, Идрица дивизияһының II дәрәжәләге Кутузов орденлы 150-се уҡсылар полкы һуғышсылары, сержант Михаил Егоров менән кесе сержант Мелитон Кантария штурм флагын еңелгән Берлин өҫтөнә - Рейхстаг бинаһына ҡаҙап ҡуя. Тап ошо флаг тарихта Еңеү байрағы булып мәңгеләштерелә.\nБалалар бәхете ғүмерҙе арттыра\n17 мая 2014 йыл | Йәмғиәт\n2012 йылдың 31 майында РФ Президенты В.В.Путин 90 һәм унан өлкәнерәк йәштәге Бөйөк Ватан һуғышы һәм тыл ветерандарына Рәсәй Президентының Ҡотлауын тапшырыу хаҡындағы Указға ҡул ҡуйғайны.\nБыл күрһәтмәгә ярашлы, беҙҙең районда ла 90 йәшен тултырған һәм өлкәнерәк йәштәге Бөйөк Ватан һуғышы һәм тыл ветерандарына Президент Ҡотлауҙары тапшырыла.\nФронтовик һәм солоҡсо\nСәйетбаба ауылында йәшәүсе Миңнәхмәт Әхтәри улы Байбулдин – Еңеүгә үҙ өлөшөн индергән ил ҡаһармандарының береһе. 16 ғына йәшендә һөнәр алыу ниәте менән Красноусол быяла заводы янындағы ФЗУ-ға уҡырға кереп, быяла киҫеүсе һөнәрен үҙләштерә. Бөйөк Ватан һуғышы барған осор була был мәл, илде фашист илбаҫарҙарынан һаҡлар өсөн бы-уыны ла нығынып етмәгән ҡыҙ-егеттәр фронтҡа китә. Улар араһында 17 йәшлек Миңнәхмәт тә була. Япон самурайҙарына ҡаршы һуғыш башланғас, Миңнәхмәт Байбулдин хеҙмәт иткән полк беренселәрҙән булып һуғышҡа индерелә. Ул Маньчжурияның ҡалаларын азат итеүҙә ҡатнаша. Һуғыштағы батырлығы өсөн "Батырлыҡ өсөн", "Хәрби хеҙмәттәре өсөн” миҙалдары менән наградлана.


Республикала 19 урман хужалығы Украина ҡасаҡтарын эшкә урынлаштырырға әҙер // Йәмғиәт | новости башинформ.рф\nРеспубликала 19 урман хужалығы Украина ҡасаҡтарын эшкә урынлаштырырға әҙер\n17:24, 22 августа 2014 Йәмғиәт\nУкраина ҡасаҡтары республиканың урман хужалыҡтарында эшкә урынлаша ала, тип хәбәр итә Башҡортостан Урман хужалығы министрлығының матбуғат хеҙмәте. Әлеге ваҡытта 19 урман хужалығы, үҙ илен ташлап китергә мәжбүр булған, 48 Украина гражданын эшкә алырға әҙер.\nТәҡдим ителгән эш урындары араһында – участка лесничийы, урман һағы инженеры, урман мастеры, лесничий ярҙамсыһы, шулай уҡ машина йөрөтөүсе, кадрҙар буйынса белгес, юрисконсультант, бухгалтер һәм башҡалар.\n— Бөгөнгә Украинаның бер гражданын эшкә урынлаштырҙыҡ. Ул Башҡортостан Республикаһында Урман янғындарын иҫкәртеү һәм һүндереү үҙәгендә диспетчер булып эшләйәсәк. Уға һәм уның ғаиләһенә был үҙәктең дөйөм ятағында бүлмә бирелде, — тип билдәләне министрлыҡтың хоҡуҡ һәм кадрҙар менән эшләү бүлегенең әйҙәүсе белгес-эксперты Ирина Сәйетова.\nУрман хужалығы тәҡдим иткән вакантлы вазифалар тураһында тулыраҡ мәғлүмәтте Өфөлә Шафиев урамы, 28 адресы буйынса урынлашҡан Украинанан мәжбүри күсеп килеүселәр менән эш итеү буйынса Берҙәм консультация үҙәгендә алырға мөмкин. Бәйләнеш өсөн телефон: 8-919-140-24-47. Бынан тыш вакансиялар барлығы тураһында район халыҡ мәшғүллеге үҙәктәрендә белергә мөмкин.\nТеги: урман хужалығы,эшкә урынлаштырыу,вакансиялар,ҡасаҡтар,Украина


Хеҙмәт алдынғыларына юғары баһа\nБашҡортостан башлығы Хакимиәте етәксеһе Сергей Молчанов төрлө өлкәләрҙә эшләгән 50-нән ашыу кешегә дәүләт наградаларын тапшырҙы.\nУл залда ултырыусыларҙы тәбрикләп, һеҙ үҙ эшегеҙҙең оҫтаһы, Башҡортостан үҫешендә һеҙҙең дә тос өлөшөгөҙ ҙур тип билдәләп үтте. Бүләкләнеүселәр араһында төрлө һөнәр эйәләре: ауыл хужалығы, төҙөлөш, сәнәғәт, мәҙәниәт һәм спорт өлкәһе хеҙмәткәрҙәре. Әммә уларҙың барыһын да уртаҡ маҡсат бәйләй, республиканың киләсәге өсөн тырышып эшләү. Ошондай кешеләрҙең береһе иҡтисади фәндәр кандидаты Салауат Әминев. Әлеге көндә ул Мәскәүҙә техник-иҡтисади ғилми-тикшеренеү институтын етәкләй. Хеҙмәт ҡаҙаныштары өсөн уға Салауат Юлаев ордены тапшырылды.\nБүләкләнеүселәрҙең күбеһе юғары дәүләт наградаларын аванс булараҡ ҡабул итә. Был ышанысты артабан да фиҙаҡәр хеҙмәтең менән аҡлау мотлаҡ. Һәр кем үҙ эш урынында тырышып эшләргә, яңынан-яңы уңыштар ҡаҙанырға тейеш. Шул ваҡытта ғына илдә үҫеш буласаҡ, ти бүләкләнеүселәр.


Китап өсөн ваҡыт табығыҙ\nМинзилә Ғибәҙуллина – 20 йыл стажға эйә китапханасы. Эшләү дәүерендә Яңы Мөслим ауылы халҡының хөрмәтен һәм ихтирамын яулай ул.\n– Эшебеҙҙең төп маҡсаты ауылда китап уҡыусылар һанын арттырыуға йүнәлтелгән. Яңы Мөслим ауылында халыҡтың яртыһынан күбеһе уҡый тип әйтке килә. Улар нигеҙҙә балалар һәм оло йәштәгеләр. Бөтәһе 11000 китапҡа эйәбеҙ, ваҡытлы баҫмалар ҙа бар, – тип һөйләй китапханасы.\nХәҙер халыҡ күберәген телевидение һәм интернет менән мауыға, шулай булыуға ҡарамаҫтан, Минзилә Талхан ҡыҙы уларҙы ҡыҙыҡһындыра белә. Китап уҡыусылар өсөн фәһемле һәм мауыҡтырғыс саралар: уйындар, спектаклдәр һәм конкурстар ойоштора.\nМинзилә Ғибәҙуллина һөйләүенсә, китапханаға халыҡ иң күбе йәйен ағыла: бында урындағы халыҡ ҡына түгел, ә ауылға ҡайтҡан ҡунаҡтар ҙа килә. Әгәр ҙә гүзәл заттар күберәген ҡатын-ҡыҙҙар өсөн тәғәйенләнгән романдар уҡыһа, ир-егеттәр фантастика һәм детектив менән мауыға. Башлан-ғыс класс уҡыусылары –әкиәттәр, ә өлкәнерәктәре классик әҫәрҙәр уҡый.\nКитапханасының тырышлығы менән бинала күркәм мөхит хөкөм һөрә. Китаптар билдәле бер тәртиптә урынлашҡан, кескәйҙәр өсөн стенд әҙерләнгән. Балаларҙы бында китаптарға ҡарата һаҡсыл булырға өйрәтәләр, ә өлкәндәр яратҡан авторҙарының китаптарын уҡып, үҙҙәре өсөн һәр ваҡыт яңылыҡ таба.\nУҡыусылары, китаптары һәм үҙ бурыстары тураһында китапханасы илһамланып һөйләй. Ул һәр ваҡыт ярҙамға килергә әҙер торған Оло Ыҡтамаҡ ауылындағы үҙәк китапханаға рәхмәтле. Ләкин Минзилә Талхан ҡыҙын бер нәмә борсой:\n– Ауылда йәштәр кәмегәндән-кәмей бара, китап уҡыусылар араһында ла йәштәр аҙ. Улар ҙа китап өсөн ваҡыт табыр тип ышанғы килә. Сөнки бөтә аҡыл нәҡ китаптарҙа тупланған.


Дыуан районы ауылдарының береһендә ҡотороу сиренә бәйле карантин индерелде // Йәмғиәт | новости башинформ.рф\nДыуан районы ауылдарының береһендә ҡотороу сиренә бәйле карантин индерелде\n11:02, 30 декабря 2015 Йәмғиәт\nДыуан районы ауылдарының береһендә ҡотороу сиренә бәйле карантин индерелде Фото: Ксения Калинина\nӨФӨ, 2015 йыл, 30 декабрь. /«Башинформ» мәғлүмәт агентлығы, Розалиә Вәлиева/.\n24 декабрҙән Башҡортостандың Дыуан районы Йылантөп ауылы биләмәһендә ҡотороу сиренә бәйле карантин индерелде.\nРеспубликаның хоҡуҡи мәғлүмәт порталында тейешле указ баҫылды.\nКарантин биләмәһендә эт, бесәй күргәҙмәләрен ойоштороу, йорт хайуандарын һатыу, ситкә сығарыу, кейек аулау тыйыла. Ветеринария идаралығына сирҙең таралыуына юл ҡуймау өсөн махсус комиссия төҙөргә, тейешле саралар күрергә ҡушылды.


ЙЫЛ КЕШЕҺЕ! Өмөт һәм ышаныс бағлайбыҙ » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Сәйәсәт » ЙЫЛ КЕШЕҺЕ! Өмөт һәм ышаныс бағлайбыҙ\nЙЫЛ КЕШЕҺЕ! Өмөт һәм ышаныс бағлайбыҙ 25.12.2018 // Сәйәсәт\nХөрмәтле милләттәштәр! Йылды барлар мәл етте. “Башҡортостан” гәзите быйыл үҙенең хеҙмәте, ҡыҙыҡлы идеялары менән уңыштар яулаған замандаштарыбыҙҙы, республикабыҙ иҡтисадына тос өлөш индергән, шул уҡ ваҡытта баҫмабыҙҙы таратыуҙа әүҙем ҡатнашҡан предприятие һәм ойошмаларҙы билдәләне. Редакция коллективы ҡарары буйынса иң лайыҡлыларға йыл номинациялары бирелде.\nРадий Хәбировты Башҡортостан халҡы электән яҡшы белә. Ул беренсе Президентыбыҙ Мортаза Рәхимовтың командаһында байтаҡ йылдар хакимиәт башлығы булып эшләгәйне.\nУнан һуң федераль үҙәктә төрлө юғары вазифаларҙа үҙ көсөн һынаны. Беҙгә иһә Мәскәү өлкәһенең Красногорск ҡалаһы мэры булып эшләгәндән килде.\nУның яуаплы хеҙмәткә тәғәйенләнеүенә өс ай ҙа үтмәне әле, әммә ҡыҫҡа ғына ваҡыт арауығында үҙен йүнсел, асыҡ, кешелекле, хәстәрлекле сәйәсмән итеп күрһәтергә өлгөрҙө. Халыҡ уға ышана һәм өмөтләнә. Башлыҡ кешеләргә яҡын булыуҙың бик ҡулай юлын тапҡан. Һәр кем уға социаль селтәрҙәрҙәге шәхси сәхифәһе аша мөрәжәғәт итә ала. Һүҙ ҙә юҡ, Радий Фәрит улына көн һайын йөҙҙәрсә мөрәжәғәт, ялыу, өмөт тулы хат килә. Был тиклем көсөргәнешле даирәлә эшләү, һис шикһеҙ, ауыр, ләкин етәксе үҙе һайлаған юлдан ситкә тайпылырға уйламай ҙа. Ул ғына түгел, яуаплы вазифалағы барлыҡ чиновниктарға ла ошо рәүештә эш алып барырға ҡушылған. Бер һүҙ менән әйткәндә, власть хәҙер халыҡҡа яҡынайҙы.\nРадий Хәбиров тәүге көндәрҙән үк үҙен хужалыҡсыл етәксе итеп күрһәтте. Өфө урамдарындағы легаль булмаған пассажир ташыусылар менән башлаған көрәше һәм был тармаҡта тәртип урынлаштырыуҙы талап итеүе лә ошо хаҡта һөйләй. Йәнә баштан уҡ ул кешеләрҙе борсоған иң мөһим мәсьәлә – һаулыҡ һаҡлау тармағын иғтибар үҙәгенә алды. Өлкәлә тәртип урынлаштырыу өсөн ҡайһы бер “баштар осто”, ләкин эш ҡәтғи ойошторолдо, әле лә ошо йүнәлештә дауам итә. Урамдарҙың ҡарҙан ваҡытында таҙартылыуы, юл хәүефһеҙлеге, алданған өлөшсөләр, матур, таҙа подъездар... Тәү ҡарашҡа, ваҡ, әммә көнүҙәк мәсьәләләр менән Радий Фәрит улы шәхсән үҙе көн дә шөғөлләнә.\nОшо арала республика халҡын борсоған Торатау проблемаһына ла нөктә ҡуйҙы ул. Геопарк булдырып, тауҙы һаҡлап ҡалыуға өлгәште етәксе.\nАҙна һайын тиерлек Башлыҡ эш сәфәре менән республиканың ҡала һәм райондарына сыға. Бында ла уны кешеләр көтә, проблемалары менән уртаҡлаша. Радий Фәрит улы бер кемде лә иғтибарһыҙ ҡалдырмай, мәсьәләне хәл итеү юлдарын эҙләй һәм таба.\nБашҡортостан халҡы Радий Хәбировтың һәр аҙымын социаль селтәрҙәр, телевидение һәм гәзит аша күҙәтеп тора. Дәртле, сәмле етәксебеҙгә бик ҙур өмөт бағлайҙар һәм ышаныс белдерәләр.


Последние новости Новосибирск сегодня » Капитальный ремонт многоквартирных домов в Новосибирске\nВ текущем году будут отремонтированы 36 многоквартирных жилых домов по следующим адресам: Красный проспект, 64, 179, ул. Богдана Хмельницкого, 63, ул. Бориса Богаткова, 24, ул. Выставочная, 14, ул. Гидромонтажная, 48, ул. Гурьевская, 35, 37, ул. Добролюбова, 22, ул. Дуси Ковальчук, 12, ул. Есенина, 43/1, ул. Жуковского, 115/3, ул. Забалуева, 6, ул. Костычева, 14, ул. Крамского, 4а, ул. Красноуфимская, 12, 17, ул. Мичурина, 19, ул. Немировича-Данченко, 30/1, ул. Новая, 9, ул. Новая Заря, 17, ул. Новогодняя, 15, ул. Новоуральская, 7, ул. Объединения, 13, ул. Первомайская, 200а, ул. Петухова, 130, ул. Республиканская, 11, ул. Свердлова, 3, ул. Сибиряков-Гвардейцев, 13, 22, ул. Степная, 36, ул. Стофато, 22, ул. Титова, 17, ул. Филатова, 5, ул. Чапаева, 2, ул. Чемская, 14а.


10 Ғинуар 2017, 22:33\nЙәшерен серҙәремде сисергә,Ҡайғы килһә, уртаҡ итергә, Үпкәләшер өсөн, ярашып, Йән дуҫҡайым кәрәк һәр ваҡыт.\nеҙ Фәниә менән күрше булып үҫтек. Үҙемде күпме хәтерләһәм, шул көндән алып бер-беребеҙҙе беләбеҙ. Фәниә һәр ваҡыт: "Мин һинең тыуғаныңды көтөп ултырҙым”, - тип шаярта. Фәниә һигеҙ балалы ғаиләлә өс малайҙан һуң дүртенсе булып донъяға ауаз һала. Унан һуң аллы-артлы булып тағы өс энеһе, бер һеңлеһе тыуа. Фәниә улар өсөн бәләкәй генә апай ҙа, тәрбиәсе лә булды. Шуға күрә бик бәләкәйҙән ҡул араһына кереп, әсәй-атаһына төп ярҙамсы булып улар менән бергә донъя йөгөн тартты тиһәң дә була. Барлыҡ эшкә лә ҡулы килешеп тора ине. Бергә уйнар өсөн миңә лә уның туғандарын ҡарашырға тура килә ине. Шулай үтте бәхетле лә, мәшәҡәтле бала саҡ, мәктәп йылдары. Беҙ уның менән 10 йыл буйына мәктәпкә бергә барҙыҡ, бергә ҡайттыҡ. Дәрестән һуң беребеҙҙе ҡалдырһалар, икенсебеҙ көтөп тора инек.\nМәктәптән һуң икебеҙ ҙә ауылда ҡалдыҡ. Иң йәмле, иң күңелле йылдар. Атай-әсәйҙәр иҫән, эш бар, өйҙә донъя көтөшәбеҙ, кистәрен - клуб. Ҡаланан класташтар, дуҫтар ҡайта. Беҙҙең эш урындары ла күрше булды. Фәниә көнкүреш йортонда тегенсе, мин - мәктәптә лаборант. Көн дә эшкә бергә барҙыҡ, бергә ҡайттыҡ. Кейәүгә лә бер ваҡытта, 1983 йылда сыҡтыҡ. Мин Красноусолға күстем, шунда ғаилә ҡорҙоҡ. Фәниә менән Хәләф ауылда ҡалдылар.\nФәниә менән беҙ бәләкәй саҡтан уҡ шишмә тау башына күршеләш йорттар һалып, ғаиләләр менән дуҫ булып йәшәргә тип хыяллана инек. Аллаға шөкөр, күрше генә булмаһаҡ та, ошо көнгә тик-лем ғаиләләребеҙ менән дуҫ булып йәшәйбеҙ. Бәләкәйҙән балаларыбыҙ ҙа аралашып үҫте. Әле лә бер-береһенең хәлдәрен белешеп, кәрәк саҡта бер-береһенә ярҙам итеп йәшәйҙәр. Беҙ ауылға барған һайын Фәниә менән Хәләфкә барып, хужабикәнең тәмле һыйҙарынан ауыҙ итеп китәбеҙ. Улар һәр ваҡыт асыҡ сырайлы, ҡунаҡсылдар.\nУлар балаларына ла шул тиклем дөрөҫ тәрбиә бирҙе. Лилиә, Рәмзил, Гүзәлиә эшһөйәр, кешелекле булып үҫте. Ҡыҙҙар әниҙәренә оҡшап яҡшы хужабикәләр инде хәҙер. Рәмзил атаһының ныҡлы терәге. Һәр ҡайһыһының һоҡланырлыҡ ғаиләләре бар, күҙ генә теймәһен.\nЯрты быуат дуҫ булып йәшәп, мин Фәниә менән бер-беребеҙҙең хәтерен ҡалдырғанды иҫләмәйем. Уның ҡулдары алтын. Бына хәҙер ярымфабрикат тип һөйләйбеҙ. Фәниәнең һыуытҡысында ярымфабрикаттар 90-сы йылдарҙа уҡ бар ине. Нисек өлгөргән, ҡасан эшләгән ул уларҙы. Йәштән бәйләмгә лә, тегенгә лә оҫта булды. Уның бер ваҡытта ла ҡул ҡаушырып ултырғанын күрмәҫһең. Донъя эшенән бушаһа, тиҙ генә бәйләмгә тотона. Күҙ яуын алырлыҡ ултырғыс япмалары, сувенирҙар, күпме туғандарҙың-дуҫтарҙың аяғын йылыта ул бәйләгән тапочкалар. Хәҙер ейән-ейәнсәрҙәрем тип, уларға ла бәйләй.\nҒүмер буйы мал-тыуар, ҡош-ҡорт аҫрап йәшәнеләр. Һыйыр малының һөтөн һауыу менән генә түгел бит. Фәниә ул һөттән ниндәй генә ризыҡтар әҙерләмәй! Уларҙы эш итеү өсөн теләк, дәрт, ваҡыт кәрәк бит. Ә минең дуҫым барыһына ла өлгөрә. Баҡсала үҙҙәре үҫтергән емеш-йәшелсәләрҙән ҡайнатма, компот, салаттар тураһында һөйләп тораһы ла түгел. Көҙөн бәшмәккә йөрөргә лә өлгөрә ул. Ҡамыр ризыҡтарын да төрләндереп тора. Уның бешергән торт, бәлештәре телеңде йоторлоҡ. Йорт тирәһендә ниндәй генә гөлдәр, сәскәләр үҫтермәй ул, күҙ яуын алырлыҡ. Мин шундай дуҫым булғанға шатланам, һоҡланам, ғорурланам. Ул бит әле 36 йыл хеҙмәт стажын да тултырырға өлгөрә.\nОшо көндәрҙә яҡын дуҫым Фәниәгә 55 йәш тула. Уға алдағы көндәрҙә лә Хәләф менән тигеҙлектә, һау-сәләмәт булып, балаларынан шатлыҡлы хәбәрҙәр генә ишетеп, ейән-ейәнсәрҙәренә яратҡан өләсәй булып йәшәүен теләйем.\nСит илдәрҙән алып ҡайтылмай,\nБизмәндәрҙә үлсәп һатылмай.\nЫсын дуҫлыҡтың хаҡы юғары –\nОҙон-оҙаҡ ғүмер юлдары.


Рәсми делегация Төркиәгә сәфәргә сыҡты\n26 Август 2010, 11:15\nБөгөн иртә менән ТӨРКСОЙ Халыҡ-ара ойошмаһы саҡырыуы буйынса Башҡортостандың рәсми делегацияһы күренекле сәйәси һәм йәмәғәт эшмәкәре, ғалим-төркиәтсе Әхмәт-Зәки Вәлидиҙең тыуыуына 120 йыл тулыуға арналған сараларҙа ҡатнашыу өсөн Төркиәгә осто. БР Хөкүмәте Премьер-министры урынбаҫары Зөһрә Рәхмәтуллина етәкселегендәге Башҡортостан делегацияһы көндөң икенсе яртыһында Төркиә баш ҡалаһы Анкараның Кечиорен районында урынлашҡан Ә.-З. Вәлиди Туған исемендәге паркты асыуҙа ҡатнашасаҡ.\nШул уҡ көндө икенсе Халыҡ-ара Рамазан фольклор фестивале сиктәрендә республика сәнғәт оҫталарының концерты үткәреләсәк.\nСәфәр программаһы менән Төркиәнең мәҙәниәт министры Эртугрул Гюнай, ТӨРКСОЙ-ҙың генераль секретары Дюсен Касеинов, Кечиорен районы хакимиәте вәкилдәре, Төркиә Республикаһының башҡа дәүләт һәм йәмәғәт эшмәкәрҙәре менән осрашыуҙар планлаштырылған.\nМәғлүм булыуынса, 2010 йыл ТӨРКСОЙ сиктәрендә Әхмәт-Зәки Вәлиди Туған йылы итеп иғлан ителде. Бындай ҡарар былтыр йыл аҙағында төрки телле илдәрҙең мәҙәниәт министрҙары Советы тарафынан ҡабул ителде.\nБыл Халыҡ-ара төрки мәҙәниәт ойошмаһы сиктәрендә иғлан ителгән тәүге исемле йыл.


Хәлилдәр күршеләрен "Ылаҡ"ҡа йыйҙы » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Спорт һәм туризм » Хәлилдәр күршеләрен "Ылаҡ"ҡа йыйҙы\nВатанды һаҡлаусылар көнө уңайынан Әбйәлил районының Хәлил ауылында тәүге тапҡыр Ҡышҡы бәйге үткәрелде. Ат сабыштарында, “Ылаҡ” уйынында шулай уҡ күрше Баймаҡ, Белорет, Учалы райондарынан, Сибай ҡалаһынан да килеп ҡатнаштылар. Бәйге майҙанына 80-дән ашыу ат сыҡты.\nПрограммаға ярашлы, ике йәшкә тиклемге таҙа тоҡомло һәм ҡатнаш ҡанлы аттар – 1,6, ике йәшкә тиклемге башҡорт тоҡомлолар – ике, эш аттары һигеҙ саҡрымға уҙышты. Шулай уҡ сана егеп тә ярыштылар.\nТөрки халыҡтарының оҫоллоҡ, саялыҡ талап иткән милли “Ылаҡ” уйыны Хәлилдә тәүге тапҡыр үткәрелеүенә ҡарамаҫтан, ғәжәп мауыҡтырғыс, күңелле уҙҙы. Шунлыҡтан ул бик күптәрҙе ҡыҙыҡһындырҙы, ҡыҙыҡтырҙы. “Ылаҡ”та Әбйәлил һәм Баймаҡ командалары көс һынашып, көсөргәнешле алышта дуҫлыҡ еңде.\n– Сарала ҡатнашҡан һәр кемгә ҙур рәхмәт! – тине Хәлил ауыл биләмәһе башлығы Айбулат Хәйбуллин. – Бағыусыларға, ауылыбыҙҙың дәртле, берҙәм, ҡунаҡсыл халҡына айырым ҙур рәхмәт еткерәм. Дөйөм тырышлыҡ арҡаһында байрам юғары кимәлдә үтте.\nФото: Айбулат Хәйбуллин фотолары.


“Мин уларҙы йәлләйем”: Радий Хәбиров бөгөнгө балалар хаҡында » «Йәшлек» гәзите | Газета «Йәшлек»\nГазета "Йәшлек" » Яңылыҡтар таҫмаһы » “Мин уларҙы йәлләйем”: Радий Хәбиров бөгөнгө балалар хаҡында\n15.05.2019 “Мин уларҙы йәлләйем”: Радий Хәбиров бөгөнгө балалар хаҡында\nБөгөн Өфөлә “Баласаҡ векторы – 2019” Бөтә Рәсәй форумы асылды. Унда Рәсәйҙең 85 төбәгенән 700 самаһы кеше ҡатнаша. Сара дауамында демография, ғаилә институтын хуплау, дәүләт ярҙамын камиллаштырыу, заманса баласаҡ инфраструктураһын булдырыу мәсьәләләре ҡараласаҡ.\nБыл форумға ярашлы, Бала хоҡуҡтары буйынса уполномоченныйҙар съезы һәм Башҡортостандың Ата-әсәләр форумы уҙа. Конгреста Рәсәй Президенты янындағы Бала хоҡуҡтары буйынса вәкил Анна Кузнецова ла ҡатнаша.\nБашҡортостан Башлығы в.в.б. Радий Хәбиров үҙенең сығышында былай тине:\n—Бөгөн балалар ата-әсәләре белмәгән күренештәргә юлығырға мәжбүр. Улар беҙҙән яҡшыраҡ булһа ла, мин уларҙы йәлләйем. Замана балаһы, тыуғандан алып, агрессив мәғлүмәт ташҡынына осрай. Ул гаджетта йәшәргә мәжбүр булғанлыҡтан, ғаилә эсендәге сылбыр өҙөлә.Буллинг, скулшуттинг, АУЕ — бала ҡот осҡос хәлдәргә дусар була.\nРадий Фәрит улы әйтеүенсә, Башҡортостан мәктәптәренең 5 көнлөк уҡыуға күсеүе тап ошоға бәйле. Балаларҙы ауырлыҡтан бер аҙ арындырып, улар ата-әсәһе, туғандары менән күберәк ваҡыт үткәрһен һәм “ бер аҙ үҙе өсөн йәшәп алһын” өсөн ҡабул ителгән ҡарар.\nБашлыҡ социаль мөхит һәм мәғариф инфраструктураһы,атап әйткәндә, белем биреү, культура һәм спорт учреждениеларын төҙөү хаҡында ла һөйләне. Тик был тәрбиә эшендә төп алым түгел, тине ул. “Бала сифаттары иҙән сифатына бәйле түгел. Уларҙың күңел торошо өсөн үҙебеҙгә туҡтамай көрәшергә кәрәк”.\nШулай уҡ, бала сәләмәтлеге буйынса ла республикала көтөлгән яҡшы үҙгәрештәр тураһында фекерен әйтте Радий Фәрит улы.